Omong wae, awak dhewe lagi dhewekan neng panggon sing ora dhewe kenal, misale awak dhewe lagi plesiran, kebetulan uga neng kono awak dhewe lagi dhewekan, mesthi ono jedul roso kuwatir lan sitik ngeroso wedi. Supoyo awak dhewe ngeroso ayem neng panggon sing ora dikenal kui, awak dhewe iso ngelakoke beberapa hal. Sing kesiji, awak dhewe ojo kosong-kosong banget pengetahuane perkoro panggon kui. Awak dhewe iso takon neng konco sing tau dono utowo duwe omah neng kono. Awak dhewe uga iso golek informasi babagan panggon kui neng Internet. Sing keloro, awak dhewe kudu nyimpen banda sing berharga neng panggon sing angel dirogoh koro jambret lan ora gambang tibo. Sing ketelu, awak dhewe iso bekal piranti-piranti sing iso gawe mempertahanke awak, koyo semprotan mrico contohe.


Pas ulang taune kota panggonku tinggal kui, neng sekolahan mesthi ngadake acara-acara. Awak dhewe dikon nganggo kelambi adat pas dino spesial kui, sing lanang dikon nganggo sorjan lan sing wedok nganggo kebaya. Pas dino kui, ora ono pelajaran naning awak dhewe kudu melu lomba-lomba sing diadake neng sekolah. Sakdurunge acara lomba-lomba kui, awak dhewe ngelakoke upacara disik. Nah pas upacara kui, salah siji koncoku sing wedhok kui delok adi kelas sing nganggo kebaya sing persis koyo sing dheweke enggo. Adi kelas kui uga nganggo jarik sing motife persis karo dheweke. Bar rampung upacara, dheweke wegah metu kelas. Soale, dheweke isin ketemu karo adi kelas sing kebayae podo mau.


Nek awak dewe ndelok, sek akeh uwong sing ngabaino tulisan exp nang label jajan ndi ae. Nek jare wong-wong, selama panganane durung onok jamure, berarti sek gak masalah. Padahal, nek label iku tulisane exp, iku berarti panganan iku blas gak oleh dipangan ngeluweni tanggal sing onok nang kono. Tanggal iku nandai tanggal mambune panganan iku mau. Mbasio talah sek durung ketok jamur nang permukaan panganan, tapi pasti wes onok bibit jamur cilik sing mulai tumbuh nang njero kono. Saking cilike, sampe gak ketokan ambek mripate awak dewe. Dadi gawe awakmu, ojok dibiasakno mangan panganan sing wes ngelewati exp nek gak gelem keracunan.


Akeh wong sing ora ngerti lapooh wong angger macet mesti srengen terus kadang yo ono sing ngomel-ngomel barang. Sing garai srengen iku asline ora macete tapi perkoro sing garai onone macet maeng. Soale kadang macet polahe wong mandek sak karepe dewe, terus ndandani dalan ora ono sing ngilingno nang wong sing ate liwat kono, terus parkir ngawur padal dalane sak ipret, ambek liyan-liyane. Dadi sing garai wong srengen pas macet iku yo asline ora mok macet tok tapi pirang-pirang perkoro koyok sing disudohno nang duwur maeng. Tapi kadang yo ono sing polahe kesusu ate nandi ngunu terus dalane rame. Akhire dadekno wong iku maeng mangkel. Padal sing garai asline ora polahe dalane rame tapi budale sing kengepresen.


Yen senenganje gojloki wong liya iku kudu duwe watesan. Ana babagan sing ora oleh dilewati kayata nggojloki babagan fisik. Gojlok-gojlokan minangka cara sing biasae digawe kanggo ngeraketna kekancan iku pancen bener. Ning kudu dieling yen sing diadepi iku uga manungsa biasa sing bisa wae lara ati. Yen wis kadung tau ngilokna fisike wong liya lan ora sadar kudu sak cepete njaluk sepura ning wong iku. Ora mung njaluk sepura, uga kudu janji yen ora bakal dibaleni maneh. Ora perlu wedi, kabeh wong mesti duweni kesalahan lan kabeh wong duweni hak kanggo njaluk sepura lan disepura karo wong liya kan karo Gusti.


Saiki nag gawe klambi sing podo ambek wong lapooh kok isin, nag biyen yo ora masalah tambah dianggep koyok konco dewe. Nah sing garai isin maeng asline kan ora mergo klambine, tapi roso gengsine ambek rumongso gedene maeng sing koyok-koyok ora iso tuku klambi liyane. Nah teko roso ngunuku maeng sing akhire dadekno onone roso isin maeng, asline podo ambek kembar plek iku yo ora masalah mergo pabrik iku ora gawe klambi mok siji kok, terus yo ora ngiro nag pabrik iku gawe klambi mok siji, yo jelas gawe klambi sing podo iku sak pirang-pirang. Nag ancene podo berarti ketepakan podo, ora kok mergo ora iso tuku klambi sing seje.


Dino iki aku berangkat nang omahe budeku gawe melu rewang nang acara nikahane dulurku sing jenenge mas Riris. Aku berangkat teko omah isuk soale pasti engkok rewang rewange bakal akeh banget. Aku tutuk nang Sidoarjo sak jam setengah setelahe. Tutuk kono, dadakno keluargaku dewe sing telat. Akhire cepet-cepet aku manut pas dikongkon rewang iki rewang iku. Untunge kabeh wes mari sak durunge pengantine teko nang omah. Marine rewang, aku ambek dulur-dulurku langsung touch-up make-up cek ketok ayu. Mbari ngono awak dewe langsung metu dan dadi pager ayu nang kono. Gak suwe, pengantin sak keluarga teko bojone mas Riris teko. Acara resepsi cilik-cilikan iku pun isok berjalan lancar dan kabehe melu bahagia ambek nikahane mas Riris dan mbak Nela.


Misale, awak dhewe lagi neng restoran lan ono tabiat utowo kelakuan pelayane lan pegawe liyane sing gawe awak dhewe nesu, awak dhewe ora entuk langusng nesu. Iso wae kesalahan sing dilakoni kui kesalahan seko sisteme. Pegawene kui ora ngerti opo-opo lan ora iso ngelakoke opo-opo. Luwih mending, awak dhewe langsung komplen neng manajere. Dheweke sing duwe wewenang neng kono. Iki uga berlaku neng kahanan sing liya. Nesu-nesu opo meneh tekan bentak wong sing ora duwe jabatan kui mung guwak-guwak wetku wae. Soale yen koyo ngono kui, masalahe dhewe uga ora iso dirampungke. Makane, sak durunge awak dhewe komplain kui awak dhewe kudu ngerti sopo neng kono sing duwe jabatan paling duwur.


Urip iku mesti ana wong sing ngadoh saka kene. Urip iku mesti obah. Kabeh sing ana ing donya iki ora mandheg. Kaya kekancan. Saben nduweni kanca anyar, kene kudu cepak sisan kanggo pisah karo kanca iku. Mbuh pisah amarga wis bakal duweni rencana kanggo masa depane dewe-dewe. Pas pisah uga mesti kerasa banget sedihe. Nanging ora perlu sedih sing terus-terusan. Senajan wis pisah, aja lali kanggo tetep ngehubungi kancamu. Jaman saiki wis canggih pol, yen kangen karo kanca wis bisa langsung ngechat ana ing sosial media. Mula, nalika pisah karo kanca aja lali kanggo njaluk kabeh nomer utawa sosial mediane supaya tansah bisa ngehubungi terus.


Bocak cilik kuwi bakal gampang wedi yen sering diweden-wedeni karo wong sing luwih dewasa kaya diceritani babagan setan uga crita-crita dhemit sing urip ning panggon-panggon kaya jedhing, kebon, lan uga sak panunggale. Crita kuwi marai bocah cilik ora gampang waninan lan mesti nggantungake urip marang wong. Amarga kuwi, bocah sing wedinan iki ora percaya lan gampang kagetan yen ana swara banter lan uga gampang banget diapusi. Bocah cilik iki dadi ora duwe rasa percaya lan malah duwe trauma. Kamangka kuwi, awak dhewe sing wis diwasa iki kudu ngerti wates ngguyoni bocah. Wiwit cilik, awak dhewe kudu ngewenehi pemahaman yen makhluk gaib kuwi dudu babagan sing kudu diwedeni.


Roso sedeh polahe anggota keluarga mati yaiku roso sing biasane teko nag salah sijine keluarga utowo anggoto keluarga ono sing mati. Roso iki metu soale teko roso sing ora gelem ditinggal soale saking senenge utowo saking wedine ditinggal. Dadin teko roso kuwatir sing saking gedene maeng iso dadekno roso sedeh sing anggel tambanane nek gak awak'e dewe sing nambani atine iku maeng. Tapi saiki akeh wong sing podo pinter terus ngerti nag kabeh sing jenenge urip mesti bakal mati. Mangkane saiki nag ono anggoto keluargane roso sedeh maeng tambah dadi perkoro sing iso marekno uwong sing duwe roso maeng dadi parek ambek sing gawe urip.


Inciman sing paling medeni kanggo aku kui inciman ora dianggep konco karo wong. Opo meneh yen wonge kui sebenere wis tak anggep konco sing cerak banget. Awale aku mungkin ora bakal percoyo dheweke ngomong kui, paling mung tak anggep gojekan. Nanging tetep wae, aku ngeroso lara ati yen koncoku ngomong koyo ngono. Aku kui ngeroso wis ngorbanke wektuku akeh konggo dheweke nanging dheweke tetep ora iso nompo aku opo onone. Aku wonge kui ora gampang cerak karo wong, dadi yen aku milih cerak karo wong kui artine wonge spesial tenan kanggo uripku. Yen diomongi koyo ngono, sopo sing ora ngerasake kuciwa.


Warga Indonesia iku ancene lucu pol sih. Wong-wong e iku senengane protes nang pemerintah nek onok musibah sing nimpo mereka, padahal iku mergo kesalahane dewe. Pokoke mereka iku gak gelem disalahno, tapi senengane nyalahno wong liyo. Contohe, protes nang pemerintah mergo daerah pemukimane banjir. Padahal nek digatekno maneh. Mereka iku senengane ngguwak sampah sembarangan. Bah iku nang dalanan, sampe nang saluran irigasi sing suwe-suwe maleh numpuk. Tumpukan sampah sing onok nang pemukiman sing akhire nyumbat saluran irigasi iku mergo kelakuane mereka dewe sing senengane ngguwak sampah sembarangan dan marakno banjir. Terus nek pas banjir, sopo sing disalahno? Yo tetep pemerintah. Ancene lawak kok warga Indonesia iki.


Jaman saiki, akeh banget produk sing bisa dipalsukake, slah sijine yaiku klambi. Klambi iki paling gampang dadi barang palsu amarga akeh wong sing bisa produksi lan nyolong modele ning skala gedhe kaya konveksi utawa penjahit pabrikan. Kamangka, produk iki akeh didol murah lan dinggo karo wong akeh, dadi ora salah lan ora kaget yen ning panggonan umum kuwi nemu wong sing klambine padha karo awak dhewe. Nanging sing butuh digatekake yaiku klambi kuwi asli apa ora? Kamangka, kanggo ngurangi iki, ayo saiki mulai belajar ngeregani produk-produk asli ben ora gampang ditiru karo wong amarga mesti ana kebanggaan dhewe nganggo produk asli lan bedha saka wong liya.


Awak dewe pasti wes sering nemoni berita tentang tabrak lari. Onok sisan beberapa di antara awak dewe sing ndelok langsung peristiwa tabrak lari. Pas nulungi wong sing dadi korban tabrak lari, biasane wong wong iku ngekeki banyu gawe diombe korban iku mau. Alesane ben korban isok ngeroso tenang. Padahal tindakan koyok ngono iku justru bahaya. Soale isok marakno korban malah keselek banyu sing disuguhno. Awakmu kabeh kudu eroh, nek detak jantunge wong sing ngalami kecelakaan iku bakal munggah drastis dan gak beraturan. Soale korban iku mau sek kaget. Makane iku, ngelebokno opo ae nang mulut sing sek dadi bagian teko saluran pernapasan iku tambah berpotensi mbahayakno korban. Dadi nek awakmu nulungi korban tabrak lari, gak usah atek ngide gawe nggawakno ngombe gawe korbane.


Pandemi kui marake wong dadi stres. Akeh wong sing kaget diwatesi kegiatane. Wong ora mung iso kekurung neng omah lan gelem ora gelem ngelakoni gawean seko omah. Setaun pandemi, taun 2021, kui aturane wis rada longgar. Wong-wong wis iso metu omah senadyan tetep ono watesane. Pas kondisi koyo ngono kui, aku nemu panggon cerak kampus sing iso dadi panggonku nenangke diri. Aku ora nyongko iso ketemu panggon koyo ngono neng kampus. Kui mung taman cilik sing sepi sing ngadep embung. Pacen sederhana tempate, iso gawe aku lali perkoro masalah-masalah sing tak alami. Sing penting, aku iso ngeroso ayem pas lagi kondisi pandemi sing ora cetho koyo ngono kui.


Bengi, 22 November 2022, diselenggarake acara penganugrahan sing bergengsi kanggo wong sing kerjo neng bidang perfilaman Indonesia. Malam Penganugrahan Piala Citra ning Piala FFI (Festival Film Indonesia) diadake neng gedung Planery Hall, Jakarta Convention Center. Kabeh wong sing wis ngerameke industri film Indonesia diundang. Para tamu teko nganggo busana kebaya kanggo sing wanita lan sing lanang nganggo jas lan dasi. Sak durunge festivalkui dimulai, ono sesi red carpet kanggo ngenalke poro sineas sing teko neng bengi kui. Gentenan, poro pemenang piala citra sadurunge dadi pranata cara kanggo ngundang sing entuk piala citra taun 2022 iki. Kabeh wong neng kono podo ketok seneng. Sing seneng ora mung sing entuk piala citra wae naning uga para tetamu sing melu ngerayake perkembangan industri film Indonesia.


Wong sing urip ijen adoh saka kaluwarga kanggo kerja ning luar kutha iku ora gampang. Apa maneh yen durung duweni kaluwarga utawa isih bujangan. Apa - apa kudu bisa dhewe. Mulih kerja awak wis pegel kabeh, nanging ing omah ora ana sapa-sapa sing bisa dikongkon mijeti. Ya kudu awake dhewe sing mijeti awake dhewe. Nelangsa lan sedih nanging ya kudu piye maneh. Apa maneh yen wayahe riyaya, kabeh wong bakal ngelumpuk mangan karo kaluwargane. Wong rantau gur ning omah mangan jajane dhewe kanthi ndelok tv. Pancen abot dadi wong rantau, ning wong sing rantau mesti duweni ati sing tatag banget.


Biyen pas aku isek SMP mesti nag oleh PR mesti kesusu nang dikerjakno mboh iku salah utowo bener sing penting mari disek. Soale nag ora dikerjakno mesti diseneni ambek gurune. Akhire bocah-bocah mesti nag mari sekolah terus oleh PR mesti semayan nang masjid pareke lapangan kecamatan kanggo ngerjakno iku maeng. Nag mari ngerjakno bocah-bocah terus amblas sembayang ambek dolan nang pasar terus dipangan bareng-bareng. Nah salah sijine koncoku esoke iku moro-moro ora iso ngumpulno PR-e soale bukune kleru gowo, akhire deke diseneni ambek gurune polahe diangget ora ngerjakno. Terus bocahe yo dikongkon ngerjakno maneh nang pinggire guru iku maeng sampek mari.


Pandemi tahun iki marai interaksi antara wong siji ambek wong liyane tambah terbatas. Hal iku sing marai jumlah konco sing diduweni tambah berkurang. Opo maneh gawe uwong sing sek nganggur dan gak nduwe konco maneh, tambah berpotensi marai kesepian. Dadi gawe awakmu sing bingung gawe nggolek konco, manfaatno aplikasi media sosial gawe nggolek konco sing sak frekuensi cek awakmu gak tambah kesepian, contohe nang Twitter. Cara nggolek konco nang Twitter iku gampang banget. Pertama, pastikno awakmu nduwe akun Twitter disik. Mbari ngono, follow beberapa akun autobase sing sesuai ambek ketertarikanmu, contohe koyok kpop. Nang kono, biasane akeh banget uwong sing ngirim menfess gawe nggolek mutual alias konco sing isok diajak ngobrol tentang topik tertentu. Nah, nek wes nemu sing koyok ngono, garek bales ae nek awakmu bersedia dadi mutual e. Biasane gak suwe wong sing bersangkutan bakal bales dan awakmu bakal entok siji mutual. Lakoni terus sampe awakmu nduwe akeh mutual.


Onok kejadian menyedihkan sing sampe saiki marai aku jijik dewe, yaiku pas aku kenek pelecehan seksual. Kejadiane pas SMA dan pas aku moleh sekolah. Pas SMA, aku biasa budhal moleh mlaku soale jarak omah ambek sekolahku cedek banget. Koyok biasa, aku moleh sekolah ngelewati jalan sing rodok sepi. Moro-moro teko mburi onok wong numpak sepeda sing njawil aku. Awale tak kiro koncoku dan kate tak sopo. Durung nyopo, moro tangan sing njawil aku iku mudun nang dodoku dan langsung ngeremes dodo tengenku. Aku langsung mbengok panik dan motor iku langsung miber ngono ae. Dadi gawe awakmu wedok, nek awakmu lagi dewean, ojok lewat dalan sepi. Soale dalanan sepi iku rawan terjadi pelecehan seksual. Ojok sampe awakmu kenek koyok aku yo rek.


Prank iku ancene iso garai jumbulno wong. Tapi wong-wong gerang biyen wes nganjurno penggawean iku ora apik nag ancene iku ora tepak waktune, contone nag wong sing diprank maeng atine ora enak, utowo lagi srengen ambek uwong. Nah terus nag diprank yo jelas tambah garai wong kene maeng tambah srengen terus mangkel, nah wong sing diprank iku jelas diamuki ora karuan. Mangkane nag nge prank iku delok-delok kondisine koyok opo ojo sampek sak enake dewe. Soale nag salah wong bakale ajor. Soale sing jenenge godoi wong iku asline yo ora apik. Terus iso dadekno perkoro ambek wong liyo opo maneh ambeh wong sing lagek dikenal.


Aku nduwe adik sing saiki kuliah dan ngekos nang Malang, jenengen Sirin. Sirin iki buru pertama kaline urip dewe nang kosan, dan de’e ngeroso kangelen dewe. Soale biasane nek nang omah, de’e terbiasa opo-opo dikancani. Tapi semenjak ngekos, de’e kudu opo-opo ngelakoni dewe. Wes ngono de’e arek e pemalu, dadi isin nek kate kenalan nang tonggo kos e. Sing paling nelongso iku pas nggolek mangan. Sirin iki bener-bener gak isok mangan nang njobo dewean, kudu onok sing ngancani. Nek gak onok konco, de’e bakal milih gak mangan. Pas tau kepekso mangan nang njobo dewean mergo wes keluwen banget, nang ati de’e rasane suedih banget. Opo maneh ndelok pelanggan nang rumah makan iku sing podo karo koncone dewe-dewe, marani de’e tambah sedih pindo.


Omahku kui cerak sawah. Dadine, neng omah kui kerep ono kodok mlebu neng jero. Senadyan, kodoke kui ora tekan mlebu jero kamar lan ruang tamu, nanging tetep wae yen delok kodok mlebu neng omah kui aku dadi gilo deloke. Ono kedadean sing marake aku gilo banget karo kodok. Kedadeane kui neng kamar mburi. Pas kui aku kebelet banget arep ngising, dadine ora delok opo-opo wae sing ono neng kamar mandi. Pas wis ngeroso rodo lego, aku lagi sadar yen ono kodok neng jero kamar mburi kui. Kodoke kui koyo delok aku terus. Bar kui, aku langsung cepet-cepet cawik lan lungo seko kamar mburi kui.


Ditolak universitas sing awak dhewe pengeni kui pancen rosone sedih. Sak sedih-sedih kui perasaan ditolak kampus idaman kui, awak dhewe ojo tekan nolak awake dhewe. Maksude, awak dhewe ora oleh ora nerimo opo wae usaha lan pengorbanan sing awak dhewe lakokoni selama iki. Penolakan kui kudu awak dewe trimo kanggo legowo. Persaingane kanggo keterimo neng kono kui angel. Yen awak dhewe wis wani kanggo jajal usaha neng kono kui wis apik. Mergo ora sitik wong sing wis nyerah sak durunge usaha. Awak dhewe kudu ngeyakinke marang awake dhewe yen awak dhewe kui wis ngusahake sing paling maksimal. Perkoro awak dhewe ora ketompo kui dudu mergo awak dhewe gagal utowo salah lek sinau nanging awak dhewe kudu mikire kui sebagai penyemangat kanggo terus sinau lan tetep ngoyok mimpine awak dhewe.


Pas aku kulia mesti aku garap tugas UAS iku ngepres ben ora dicontoni bocah soale duwe alasan kanggo ora nyudohi bocah-bocah. Nah aku ngelakoni iku maeng soale engko nag nyuntohi bocah-bocah podo ae bek bujuki dosen terus aku kan yo kenek doso. Akhire yo gelem gak gelem aku yo mesit ngerjakno ngepres ambek dinone ben iso duwe alasan sing temen-temen sio dadekno bocah-bocah iku percoyo ambek aku. Mangkane nag ono tugas UAS aku mesti ora tau ditakoki, soale nag ditakoki mesti jawabe durung mari ambek durung garap soale lagek ngerti nag ono tugas uas. Tapi ag pas waktu ngumpul barang aku mesti titip koncoku sing bedo kelas ben bocah-bocah ora ngerti.


Saiki wong-wong gampang banget tersinggung. Tekan hal-hal sepele wong iso lara atine. Misale, ono sing lagi basa-basi pas kumpul keluarga wong iso ora terimo pas ditakoni "kapan nikah?". Padahal, kui gur pitakonan klise. Ketoke, ora ono maksud sing olo seko wong sing takon kui. Dee mung kepengen ono bahan kanggo ngobrol wae. Wong sing gampang tersinggung kui iso wae gede ning lingkungan sing seneng mengkiritik. Seko cilik wis kerekam ning ingetane yen wong sing bedo kui mesthi dikritik. Dikritik kui artine ono sing salah seko salah siji aspek neng uripe. Dadi wong sing gede neng lingkungan sing koyo ngono, ora wani dadi bedo karo wong sing liyane.


Jeding sing ora tau diresiki iku mesti jemberi. Masio iku ora tau digawe tapi nag ora tau diresiki akhire marakno ambune sing ora enake pol. Nah ben ora marakno wong sing mlebu iku maeng jijik, nag prasaku yo kudu diresiki terus, soale nag ora diresiki iku mesti marakno ambu sing ora enak, terus sak liyane iku iso ae digawe enggon suso kewan sing ora-ora contohne koyok tikus, coro, ambek semut barang. Nah kabeh iku iso ae dadi sebabe jeding sing kemproh mergo ora resik ambek ora tau diresiki. Nag iso yo kudu diresiki masio iku telung dino pisan utowo seminggu pisan ben ketok resik ambek ora pesing. Mergo nag wes ambu sing jenenge jeding mesti ora karoan ambune.


Wingi nane pas aku dolan nang Wisdom Park sing ono nang pinggire kampus, aku delok ono bocah sing huwak-huwek, tibake pas aku tambah parek karo bocah iku maeng, tibake bocah iku mutah-mutah. Nah pas delok utahanae maeng moro-moro aku ngeroso gilo dewe mergo jember nag delok perkoro koyok ngunuku maeng. Yo asline ora sepiro tapi sing garai jember maeng iku rupane sing campur kuning-kuning piye ngunu koyok panganan sing mambu ambek ambune sing ora enake megilan. Mangkane aku langsung nyingkreh mergo nag suwe-suwe mesti wetengku melok mbunek-mbunek mergo ndelok perkoro kene maeng. Terus masio aku wes mireh, tapi yo isek ketok-ketoken ambek gilo dewe.


Kabeh wong mesti wedi nag kelem utowo klelep, nah perkoro iku wes lumrah kedaden kanggo wong sing ancene ora iso ngelangi terus wong sing duwe trauma ambek banyu utowo sebongsone iku maeng. Nah sing garai wong maeng wedi nag pas klelep iku akeh-akeh ora mergo ora iso ngelangi tok, tapi wedi nag wes ora iso delok perkembangane jaman mane alias maeti, iku wes dadi rahasiae wong akeh nag wong sing diwedeni polahe klelep nang jero banyu yo mok iku tok, terus nag nang desoku kabeh wong nag dolanan dewe nang jeru banyu masio iku cetek jublange mesti sing garai wong wedi klelep iku ora jublange tapi kalape sing biasane ngeblesno wong nang jero banyu sampek mati.


Sapa sing ora kaget yen ana wong mbengok. Ning kantin iki pancen lagi rame banget. Kabeh wong padha antri kanggo tuku jajan senengane. Ana bocah sing ngamuk ing salah siji warung. Kabeh padha bingung amarga dheweke ora ana apa-apa ujug-ujug ngamuk. Dheweke mbuaki jajan sing ana ing warung iku, ngobrak abrik warung sak isine. Kabeh pdha wedi lan akhire nyeluk satpam kanggo nyekel bocah iki. Bocah iki uga meh padu karo wong sing njajal misah dheweke karo bakul sing ana ing kantin. Kabeh pdha ngira bocah iki rada ora bek amarga ora suwi sak marine kedadean iku, dheweke wis ngguya ngguyu kaya wong ora duwe dosa.


Telek iku mesti marakno wong sing masi utowo sing delok iku mesti ngeroso jijik. Nah sing garai jijik iku maeng yo pirang-pirang contohne koyok rupane, ambune, ambek warnae barang. Nah nag wes kadung kenek telek yo gagi nang diumbah, soale ambune iku nag dibarno iku ora gampang ilang, terus nag pengen ambune langsung ilang iku nag ngumbah sing apik iku dicampuri karo lemah, nah nag wes ilang lagek diumbah karo sing jenenge sabun ben wangi. Iku maeng termasuk sarang teko wong tuwek-tuwek biyen kanggo ngeresiki tangan utowo sikil sing ancene ora sengojo nag kenek telek. Nah nag ancene masi wae wes jijik yo ojo liwat panggonan sing sekirane akeh teleke.


Yen misale, awak dhewe delok langusng kacilakaan neng dalan banjur ono polisi sing nakoni awak dhewe, awak dhewe ora perlu panik. Wong sing takon kui butuh penjelasan supoyo dheweke luwih ngerti tindakan opo sing kudu dilakoke seteruse. Yen awak dhewe ora salah kui, ora ono alesan kanggo sopo wae gawe awak dhewe dikunjara. Yen misale ditakoni kui, sing kudu awak dhewe lakoke, siji, awak dhewe kudu tenang lan ora emosional. Yen awak dhewe isih kaget utowo isih mangkel lan neso, awak dhewe ora iso ngekei penjelasan sing cetho. Sing keloro, awak dhewe kudu ngiling-iling kedadiane secara runtut. Sing ketelu, awak dhewe ora entuk ngurangi lan ngeluwih-luwih opo sing awak dhewe delok.


Perkara ujian, ana bedhane antara jaman biyen karo jaman saiki. Jaman biyen, ujian sekolah kuwi wajib mbunderi lembar jawaban sing mengko dikoreksi karo sistem komputer. Nanging, wiwit taun 2016, ujian iki wis mulai nganggo komputer lan mung ngisi uga milih jawaban. Yen ujian jaman biyen ya kudu nyiapake piranti kaya pensil 2B utawa pensil HB, pulpen mangsi ireng, penghapus, lan alas ujian sing saka kayu utawa kertas. Bar kuwi, pensil kudu wis dioroti lan pucuke ora oleh lancip amarga bisa njebol kertas ujian. Ning lembar jawaban kuwi ana isian bentuk bunderan sing kudu diwerna ireng lan kudu ketutup ben bisa diwaca karo komputer.


Iwak kui dudu siji-sijine bahan panganan sing amis neng pawon. Ono meneh panganan sing mambune amis. Bahan panganan sing tak maksud kui endog. Endog sing paling amis kui menurut endog pithik sing jenis ras. Menurutku, endog pithik kampung kui ambune ora seamis sing ras. Makane kui, awak dhewe kudu ngati-ngati yen pas masak endog. Awak dhewe ora gelem endog kui bececeran lan marake pawon dhewe dadi mambu amis. Yen endog kui wis bebecaran ngeresiki bakal angel lan ngilangi ambune kui luwih angel meneh. Awak dhewe uga kudu masak endog kui kanthi bener-bener mateng yeng arep mambu amise ilang. Yen endog isih setengah mateng, awak dhewe isih iso ngambu amis seko panganane kui.


Koncoku iku tau ngalami perkoro sing jarene deke iku termasuk perkoro sing ngisin-ngisini. Nah pas iku deke ambek pacare iku mlaku nang daerah malioboro. Terus pas iku deke iku lunggo ambek pacare karo mangan jajan sing dituku. Nah pas iku pacare iku nang jeding ora kondo deke, terus kursi sing nang pinggire maeng dilunggohi wong liyo. Mari ngunu deke iku langsung nyeluk pacare ambek celukan sing biasane digawe nyeluk pacare maeng, nah pas noleh tibake maelh dadi wong liyo, yo wong sing diceluk iku maeng yo mok guya-guyu tok. Nag prasaku iku se ancene ngisine yo soale jelas marakno wong sing nyeluk isine pol mergo sing diceluk ora wong iku maeng.


Sak durunge ngelakoke perjalanan adoh, awak dhewe kudu ngecek kondisi mobil utowo kendaraane awak dhewe. Mungkin sing paling penting dicek kui kondisi reme. Rem kendaraane awak dhewe isih pake opo ora. Soale yen reme awak dhewe ora pakem opo malah tekan blong kui medeni banget. Mergo awak dhewe ora ngecek, awak dhewe iso ciloko lan wong-wong liyane kui iso keno hal sing podo. Opo meneh neng kondisi dalan neng Indonesia kui sakeh sing durung apik. Akeh dalan sing durung diaspal. Yen ono dalan sing wis diaspal akeh sing wis bolong-bolong. Ditambah meneh dalane neng Indonesia iki akeh sing munggah lan midun. Medeni banget yen awak dhewe kudu lewat kono tanpa kondisi rem sing pakem.


Biyen tahun 2013 pas aku isek seneng dolan, aku mesti ngejak bocah-bocah sepedaan dolang nang endi ngunu sing sekirani durung tau diliwati, nah pas iku aku dolan nang daerah Cangar, nag kono dalane iku munggah mudon ora karoan terus dalane yo ciliki pol. Terus mari ngunu moro-moro koncoku iku ora iso ngerem, nah deke langsung berok-berok polahe wedi nag mlebu jurang sing jerone ora karoan. Mari ngunuku bocahe langsung nabrakno sepedahe nang dalan sing sise kiwo ben ora mlebu jurang masio bocahe rodok loro tapi untunge dalane maeng iku ora ono pagere akhire nyungsep nang suket-suket sing ancene nang galengane sawa. Yo isek blahi slamet ae.


Khewan sing kerep awak temoke koyo asu opo banyak kui yen misale ngoyak awak dhewe kui kanggo ngelindungi dirine dhewe. Yen awak dhewe ora ngeganggu, dheweke ora bakal nyerang awak dhewe. Dheweke koyo sadar yen dheweke kui lemah lan secara ukuran kui cilik banget timbangane menengso. Dheweke ngerti kekurangan kui. Dadi dhewek gawe sistem pertahanan dhewe. Khewan-khewan kui bakal nunjukke yen dheweke kui luwih kuit. Nanging sakjane kui, sing dheweke rasake kui wedi. Dheweke nutupi rasa wedine karo rasa wani utowo siap nyerang. Dadi yen awak dhewe iso nunjuke yen awak dhewe dudu anceman karo dheweke, dee ora bakal ngoyak awak dhewe.


Wong iku beda-beda. Ana sing gampang kaget, ana sing biasa wae nalika dikaget utawa diprank. Ngeprank kadang digawe karo wong-wong youtuber kanggo dongkrak wong sing bakal ndelok kontene. Nanging ana sisan wong ngeprank gur kanggo ngewenehi surprise ulang tahun. Loro karone uga nggarai wong sing ora biasa iku kaget banget. Yen gur kaget lan ora ngisin-isini isih ora papa. Nanging kadang ana prank sing nggarai wong isin nganti lara ati kayata misale ngeprank lan kandha yen dheweke diceluk kepala sekolah, nanging pas wis diparani ning kantore jebule ora ana apa-apa. Mula yen meh ngeprank wong, kudu didelok situasi lan kondhisine sik ya!.


Marai wong tuwa kuciwa kuwi dari babagan sing paling ngelarani seumur urip. Salah sawijine ya merga narkoba. Nanging ana wong kang isih duwe ati lan mutusake kanggo rehab kanggo ngobati rasa kuciwa kuwi. Panti rehabilitasi paling gedhe ning Asia Tenggara jebul ana ning Indonesia, yaiku Balai Besar Rehabilitasi BNN ning Bogor. Layanan iki dikhususake kanggo para korban sing nyalahgunakake narkoba. Panti rehabilitasi iki ambane 11,2 hektar lan duwe suasana tenang, suasana sing cocok kanggo rehabilitasi. Layanan ning kene uga dibagi miturut wektu kaya 3 kanthi 12 wulan. Biayane gratis lan ditanggung pemerintah sing penting pasien duwe identitas lan data diri pendukung sing lengkap.


Tumpukan sampah ancene saiki dadi masalah lingkungan sing ancene digetingi wong merko ambune iku sing jijiki ambek rupane sampak sing bosok yo marakno wong iku jember mergo nag bosok iku iso marakno set sing pateng kluget. Jarene koncoku sing daerahe omahe iku akeh owng buak sampah, yo perkoro iku ancene jijiki opo maneh nag sampek numpuk ora karoan terus ora diusungi mergo ora ono sing gelem. Terus sing garai jember maenh jerene deke iku ambune ambek sampah sing wes bosok karo blotrok iku sing gilani wong, soale nag wes kadung ngunuku mesti marakno laler metu, terus iso marakno penyakit sing reno-reno koyok weteng loro ambek liyane iku maeng.


Kaben wong iku mesti tau ngetut, mboh iku nang omah, nang sekolahan utowo nang panggonan liyane sing sekirane deke iki kudu ngetut. Nah wong ngentut iku asline yo ora kenek diguyu mergo iku ancene wes dadi kebutuhane kabeh menungso. Tapi ngentut iku yo iso dadekno wong sing ngetut iku maeng kisinen yo ono  mergo entute maeng saking basine, sampek wong sing nang pinggir-pinggire iku mambu. Nah ngentute maeng nang panggonan sing rame iku ora sepiro konangan mergo akeh wong, tapi nag nang panggonan sing ora sepiro rame terus entute muni banget menisan iku yakin bakale isine pol sing ngetut maeng, mergo jelas konangan ambek dadi wasenan wong akeh.


Apa sing ditandur iku sing bakal dipanen. Iki tembung sing mesti tak eling-eling ing uripku. Kudu percaya marang tembung iki. Tegese nggawe manungsa padha semangat kanggo nggayut cita-citane. Kayata nalika ketampa ing universitas sing wis dipengeni banget. Sakjane sinau tok iku kurang anggone ngewangi kene bisa mlebu ing universitas. Kudu ana babagan liya sing dilakoni. Ana wong sing ngomong yen kudu diewangi karo jalur langit. Donga marang gusti, tulung tinulung marang wong liya, mesti ngelakoni tindakan sing apik marang wong liya, bakti marang wong tuwa, lan tindakan apik liyane. Iki mana bisa ngewangi kanggo ngelancarke dalan supaya bisa mlebu universitas sing dipengeni.


Yen ana rencana lunga marang gunung, sing paling becik aja lunga dewean amarga ning alam, akeh banget hambatan sing marai wedi. Yen didelok saka mental, lunga menyang gunung dewean kuwi mbutuhake ketahanan mental sing luwih gedhe amarga kudu siap ngadepi akeh masalah sing ana ning gunung kaya kecelakaan lan kewan liar. Kamangka, persiapan mental iki penting banget. Yen munggah gunung karo kanca mbutuhake kerja sama tim sing kuat, dewan iki uga luwih lapis akeh persiyapane. Kudu ngerti kondisine dhewe lan bisa nguwasai medan lan rasa wedi. Yen wedinan lan ora siyap, munggah gunung kuwi bisa dadi sumber cilaka kanggo awak.


Ben kate ngelakoni ujian jenis opo ae, pasti awak dewe ngeroso ndredeg, dan iku wajar. Sing gak wajar iku nek awakmu njarno rasa ndredeg iku terus-terusan sing marai awakmu gak fokus pas ujian. Nek wes koyok ngono, akeh kemungkinan ujianmu gak bakal mulus dan hasil sing mbok entokno iku gak maksimal. Akhire pasti awakmu kecewa karepe dewe. Dadi onok beberapa cara cek awakmu isok rileks sak durunge ngelakoni ujian. Sing paling utama iku mantepno disik penguasaan materi sing dadi bahan ujianmu. Contohne nek awakmu kate sidang skripsi, berarti awakmu kudu menguasai skripsi ambek tetek bengek teori sing mbok nggo iku. Nek wes nguasai materi tapi sek ndredeg ae, dungo sing akeh. Dungo nang Tuhanmu masing-masing, njaluk dilancarno ujiane. Rong poin iku sing paling penting gawe persiapan ujian bentuk opo ae.


Saiki wes gak usum nyimpen file nang flashdisk, opo maneh disket. Jaman saiki nyimpen sembarang file iku nang Google Drive utowo platform online liyane. Selain kapasitase sing gede, awakmu gak usah bingung maneh kudu kelangan file mergo laptop rusak utowo flashdisk ilang. Soale kabeh file e wes kesimpen ndek akunmu dan isok diakses teko endi ae, mulai laptop sampe hp. Cara nyimpen file Google Drive yo gampang. Siji, gawe akun Google disik dan konfirmasi pembuatan akune. Loro, pilih file sing kate mbok simpen. Telu, klik upload dan awakmu mek garek ngenteni sampe file e berhasil diupload nang akun Drive mu.


Aku isih enom saiki. Supoyo iso dadi wong sing umure tuwo aku kudu puluhan taun meneh. Nanging aku wis wedhi yen aku kudu urip dhewekan pas wis tuwo. Dadi seko saiki, aku wis mikirke opo-opo wae sing tak lakoke yen aku kepekso banget urip dhewekan. Sing kesiji, aku tetep bakal nyambut gawe. Ora kudu kantoran lan kerjo sing formal. Aku mung pengen ngelakoke kui ben ono kegiatane dudu mergo ono duwite. Sing keloro, aku kudu olahraga sakben dino, paling ora aku iso rutin olahraga. Tak pikir kui penting. Soale yen aku lara ora ono sing iso jagani. Sing ketelu, aku bakal jajal telponan karo dulur-dulurku sing mungkin biyen ora iso kerep ketemu.


Awak dhewe mesthi ngeroso mangkel yen antreane awak dhewe kui diserobot. Seko pengamatanku ono akeh reaksi wong pas dheweke diserobot. Ono wong sing ora nesu blas pas diserobot. Iki tipe-tipe wong sing pasrah. Uga ono wong sing ora nesu, nanging isih ngandani neng wong nyerobot mau. Ono sing nesu nanging mung ngedumel tok. Kui wae ora banter. Biasane ngedumele kui karo gawe rupa sing kecut. Sing paling parah lan sing pareng arang ditemuke kui, wong sing pas diserobot langsung bengok misuh banter banget. Wong sing diserobot kui saking ora terimo iso napuki wong sing nyerobot mau. Untunge, tipe-tipe wong sing koyo ngene ki arang tak temoni.


Melu undian iku nyenengke banget. Senajan ora gampang kanggo bisa menang undian, nanging rasa tertarike iku nyenengke banget. Apa maneh nalika ngenteni undiane iku diundi. Rasa deg-degan ing ati iku sing nggarai ora bisa dilalekke. Senajan undian saiki akeh banget maceme, kene bisa milih meh melu undian sing kaya apa. Undian cilik-cilikan sing hadiahe mung duwit 10 ewu uga ana jng twitter utawa jenenge giveaway. Biasae undian iki diundi liwat alat sing ana ing laptop. Senajan mung 10 ewu, nanging yen dhuwit saka undian iku nyenengke banget. Mula ayo oadha melu undian supaya bisa ngerasakke seneng menang undian kaya ngene.


Sampah kui sok-sok numpuk neng ngarep omah. Yen wis ngongo, lingkungan sekitar omahe dhewe dadi ora resik. Wong-wong sing arep mampir utowo liwat omahe dhewe dadi ngeroso jijik. Supoyo kui ora kedadean, ono beberapa hal sing awak dhewe kudu lakoke. Sing kesiji, awak dhewe kudu sregep ngetoke sampah seko omah. Sampahe kui uga kudu diguak sak durunge jadwal tukang sampahe jupuk. Nek misale, awak dhewe telat mengko sampah sing ketumpuk dadi keokehan. Sing keloro, awak dhewe kudu ngiket plastik sampahe utowo sampahe wis ditoto kanthi rapi. Soale, tukang sampah kui sok-sok ora gelem jupuk yen sampahe ora didadeke siji neng kantong plastik.


Sopo ae pasti bakal sedih banget nek kenek PHK teko kantore, opo maneh nek wong iku gak nduwe penghasilan tambahan ndek luar gaji teko kantor iku. Mbasio talah sumpek ambek suasana kantore, de’e pasti bakal tetep bergantung ambek kantor iku demi isok tetep urip. Dadi nek ke-PHK, rasane bakal sedih dan bingung kudu yaopo maneh. Nek semisal awakmu ketemu konco sing mbari kenek PHK, ewangono koncomu. Gak butuh kata penyemangat, soale gak marai weteng wareg. Ewangi ambek hal-hal sing bermanfaat, contohe ngekeki lowongan pekerjaan. Dengan ngono, koncomu isok ngelamar kerjaan nang lowongan sing wes mbok keki iku. Sopo eroh engkok koncomu isok kecantol nang salah siji kantor teko lowongan sing mbok golekno iku, koncomu pasti bakal luwe seneng. Dadi nek awakmu nduwe konco sing mbari kenek PHK, keki lowongan kerjaan gawe de’e.


Lunga nganggo pesawat iku kudu cepak kanggo ning bandara paling ora 2 jam sadurunge budhal. Iki mana amarga kadhang pesawat bisa ganti jadual ndadak banget lan ora kabeh bisa langsung cepak budhal nalika ana jadual sing diganti. Ana cara supaya ora kari lan gupuh kabeh nalika numpak pesawat. Nomer siji, yen bisa kudu wis mari nyepakna kabeh sing meh digawa sewengi sadurunge. Nomer loro, bisa check in online amarga biasane panggon check in sing ana ing bandara iku antri banget. Nomer telu, turu sing cukup supaya ora karipan. Nomer papat, kudu ngerti ning endi lawang kanggo pesawate amarga bandara iku gedhe banget.


Aku tau keweden polahe delok tonggoku ono sing kelelep pas ngelangi nak waduk. Deke sak durunge klelep iku tangane iku tawe-tawe ambek megap-megap ora karoan. Untunge pas iku aku berok-berok terus ono wong ngarit akhire ketolong. Nah sing jenenge kelelep iku sisebabno wong ngelangi sing ngelangine iku moro-moro ambekane iku kecampur ambek banyu sing ono nang pinggir-pingire maeng. Terus banyu iku maeng kesedot sing akhire dadekno ambekean sesek soale oksigen sing disedot maeng ganti karo banyu maeng. Mangkane nag ngelangi iku kudu ati-ati ben ora klelep utowo pemanasan disek ben ora dadekno anggoto awake iku kaku pas ngelangi terus iso dadekno kelelep.


Meh kabeh wong iku mesti tau ngalami kleru nyeluk jenenge wong. Nah kadang wong sing kleru iku maeng ora kok mergo disengojo tapi ancene lali ambek jenenge  wong sing dicelok maeng. Nah Sing garai isin iku maeng ora kok mergo klerune maeg, tapi ono perkoro liyane sing ancene marakno wong sing kleru oleh nyeluk maeng isin, yoiku wong sing diceluk iku langsung ngomong nag jenenge ora iku, terus wong sing diceluk iku maeng ambek konco-kooncone sing ancene kenal apik ambek wong sing diceluk maeng. Nah iku mesti bisane marakno wong sing diceluk iku dadi isine megilan mergo kleru oleh nyeluk jenenge wong iku maeng nang ngarepe wong sing diceluk.


Ancene sing jenenge utahahn nang endi-endi iku mesti mangkelno ambek jijiki. Terus roto-roto wong yo mesti nganggep nag iku termasuk perkoro sing paling mangkelno sak liyane teleke kewan. Nag wes ketemu perkoro koyok ngunuku ben ora dadekno pikiran sing anek-aneh polahe roso jijik maeng, yo palang mirih wae ambek ngadok teko panggonan iku soale ambune barang kan yo ora enak, durung nag ono laler sing mencok nang kono terus akhire miber ambek mencok-mencok nang panggonan sing biasane ono nang sekitar kono. Terus nag ono panganan biasane yo kenek menisan, terus dipencoki ambek laler ikur sing akhire kadang dadekno weteng loro.


Akhir semester wingi koncoku ate digodahi ambek bocah-bocah sak kelas ben jumbul polahe hadiah ulang tahun sing disiapno karo bocah-bocah iku coro. Tapi pas dino iku bocahe tibake ora jumbul blas tambah corone diwedekno ambek bocah-bocah sak kelas karo diumbul-umbulno. Jarene koncoku maeng, "jumbul polahe hadiah koyok ngeneki wes ora berkelas blas, padakno bocah cilik ae", terus koncoku maeng ngomong "nag sing jenenge hadiah sing jumbulno iku kudune hadiah sing nyenengno ati tapi nag hadiah sing ecek-ecek nginiki yo ora ngefek nang aku". Nah Jumbul polahe oleh hadiah iku maleh karek wonge sing oleh seneng opo ora ambek hadiah iku nag ora seneng yo dadine koyok koncoku maeng.


Kabeh wong mesti tau duweni pengalaman sing paling nyenengno nang jero uripe. Masio iku wong sugeh utowo wong biasa. Pengalaman paling nyenengno nag jero urip yaiku waktu-waktu sing iso garai awakmu ngerasakno roso seneng, bahagia, ambek pengalaman anyar sing durung tau mok werui. Lah perkoro iku maeng mesti tau kedaden nag angger uripe uwong. Masio iku diarani pengalaman paling nyenengno nag jeru urip. Tapi asline perkoro koyok ngunuku yo iso ae kenek dianggep dadi gurune wong urip soale iso nguwei pelajaran urip sing iso digawe ngadepi urip nang masa sing ate teko. Dadi pengalaman paling nyenengno nang jero urip ancene apike megilan. Opo maneh kanggo bocah enom saiki.


Salah siji penyebab rem iki rusak yaiku anane brake fade utawa kurange fungsi rem amarga kampas rem ora tau diopeni utawa diganti. Kondisi iki rawan banget kedadian ning daerah sing mudhun kaya ning pegunungan. Kemampuan kanggo ngerem iki saya suwe saya mudhun lan bisa mbahayakake kanggo para pengemudi lan uga penumpang. Brake fade iki marai rem ora bisa dikendalikake. Bedha saka vapor lock, brake fade iki ana amarga umur rem sing wis lawas. Senajan gonta-ganti minyak rem, yen wis ngalami brake fade biyasane kudu ganti mesin. Amarga kuwi, rem iki dadi salah siji babagan sing penting sak durunge nyetir mobil utawa motor.


Keleru mlebu jeding iku ancene gelek dilakoni wong-wong sing biasane kebelek. Tapi iku yo ora dadekno perkoro sing ngisini nag ancene ora ono wong blas ambek sepi. Tapi nag ancene ono wonge yo iku bakal dadekno isine megilan, biasane iku gelek kedaden koyok contone nang hotel, nang penginapan, nang kantor, nang cafe ambek liyan-liyane. Kan asline sing garai isin kan ora mlebune tapi sing garai isine iku nag konangan wong ambek nag diwasi karo wong. Nah iku sing dadekno wong isin. Tapi nag nang panggonan umum sing ora jelas endi kanggo lanang ambek kanggo sing wedok yo ora masalah contone koyok nang terminal, iku kan campur ora karoan endi sing lanang ambek sing wedok yo ora jelas pokoke bayar.


Ditolak dalam hal opo aen ancen marai sedih banget. Opo maneh nek ditambah krungo cemooh wong liyane. Iku tambah marai awakmu luwe terpuruk maneh. Onok satu hal sing isok mbok lakoni, yaiku apresiasi dirimu sendiri. Ketokane ancen aneh, ketolak tapi kok diapresiasi? Saiki pertanyaane tak walik, ancen opo’o? Ketompo utowo ketolak podo-podo berproses e, podo-podo berjuang e, sing nentukno iku kan nasib. Dadi nek awakmu ketolak, berarti iku wes takdire, dan iku gak isok mbok atur. Sing mek isok mbok lakoni iku berterima kasih nang awakmu dewe soale wes gelem berusaha dan berjuang sampe sejauh iki. Dadi gawe awakmu sing gagal, ojok lali apresiasi segala usaha sing mbok lakoni yo rek.


Sopo ae pasti bakal ngeroso isin nek lagi ngalami celono suwek. Opo maneh suweke iku nang panggon umum sing pasti bakal akeh uwong sing nyawang. Nek wes ngalami iki, biasane wong e iku mek isok meneng tok. Soale nek atek obah, bakal ketok suwekane dan marakno tambah isin pindo. Nek awakmu ndelok onok kedaden celono suwek koyok ngono, cepet-cepet silihono jaket gawe nutupi iku mau. Terus kancanono wong iku gawe tuku celono. Baru nek wong iku wes entok celono anyar, jupuk maneh jaketmu. Awakmu isok berbuat apik nang wong liyo, dan wong iku mau pasti bakal suwun pol nang awakmu soale wes ditulungi.


Biasane pas entok kue ulang tahun, pasti onok lilin sing wes disumut nang tengah kue e. Lilin iku engkok disebul sak wis e sing ulang tahun ngucapno dungone, dengan harapan dungone iku mau bakal dikabulno. Tapi gawe dulur-dulur muslimku, budaya nyebul liln pas ulang tahun iku kudu dihindari. Tradisi nyebul lilin iki wes onok ket suwe dan mulai dilakoni karo wong Yunani Kuno. Dan gawe awak dewe wong Muslim, kudu ngehindari hal-hal sing menyerupai wong non muslin. Iku wes onok nang hadits nek Rasulullah SAW bersabda, “Barangsiapa yang menyerupai dengan suatu kaum, maka dia bagian dari kaum itu.” (HR. Abu Dhawud). Wes ngono, atek ngeharap nek niup lilin iku isok ngabulno dungo. Hal koyok ngono iku wes dadi tindakan menyekutukan Allah. Soale sing isok ngabulno dungone awak dewe iku mek Allah. Nek awakmu gak percoyo, awakmu berarti syirik.


QN konser iki queue number utowo disebut nomer antrean. Queue number iki invariant graph sing didefinisikno secara analog ambek nomer tumpukan nganggo urutan melbu pertama ambek metune, nggantekno urutan melbu sing melbu terakhir metu pertama pemesanan. Gampange ngene, nek antrean pertama wes dijalano, berarti antrean iku bakal dibusek, dan bakal diganti ambek antrean selanjute. Biasane sing ngadakno queue number iki konser-konser artis sing teko luar negeri. Tujuane diadakno nomer antrean koyok ngene iki ben wong-wong sing nonton konser gak usah atek teko nang panggon konser ket shubuh mek gawe ngantri cek isok entok panggon ngarep, soale kabeh wes onok nomer antreane dewe.


Celvin buru ae moleh teko kuliah. Berhubung de’e dikon njupuk barang nang omah tantene, de’e gak langsung moleh dan nyetir mobil e nang kota. Enak-enak nyetir, moro onok uwong nyabrang dalan gak ndelok-ndelok dan marakno Celvin ngerem ndadak. Ndilalah gak nututi dan Celvin dadi nyerempet wong sing nyebrang iku mau. De’e langsung mak dheg dan keweden. Gak atek abang gak atek ijo, de’e langsung mudun dan ndelok keadaan korban iku mau. Pas ndelok sirane buncur, Celvin langsung nelpon ambulans. Wedine nek langsung digowo ambek de’e malah dadi fatal. De’e nelpon mau sambil nahan gemeter soale wes keweden nemen. Untunge gak suwe ambulans iku teko. Celvin melu ngetuti ambulans sampe nang Rumah Sakit. Nang kono, dadakno mereka telat dan nyawane korban mau gak isok diselamatno. Pas dikeki eroh ngono, Celvin tambah wedi pol. Wes ngono, de’e dadi ngeroso bersalah pol sampe mek isok meneng nang kono.


Pas awakmu wes ketrimo nang kampus favoritmu, biasane bakal onok pengumuman gawe ospek kampus, dan iku wes bakal onok nang kabeh kampus, bah kampus negeri utowo kampus swasta. Nah nek koyok ngono, awakmu kudu nyiapno iku kabeh teko awal cek gak gedandapen pas kate mulai ospeke, opo maneh nek awakmu teko kuto sing adoh teko kampuse. Siji, woco disik opo ae sing bakal dilakoni pas ospek engko. Loro, tuku kabeh peralatan sing dinggo gawe atribut ospek. Mbari tuku, langsung gawe en atribut iku mau. Telu, kerjakno kabeh tugas sing wes dikeki ambek pihak kampus. Nek wes siap kabeh, awakmu gak bakal gopoh dan bingung pas wes nang kos. Garek berangkat nang kampus dan ngelakoni ospek sesuai arahan.


Demam panggung iki uga tau dialami Rio, kancaku. Bedhane dekne kuwi dadi petugas upacara bagian maca undang-undang. Rio ngerasa yen awake adhem panas amarga ndredeg ora tau tampil ning karep kanca-kancane. Banjur, Rio pas maca pembukaan UUD salah terus, mbaleni baris awal kanthi kabeh wong padha bingung. apa sing didelok kuwi dadi peteng lan banjur Rio semaput. Amarga iki kaping pisan, Rio isi ngerasa yen awake kaget lan uga ora bisa ngadek uga lemes padahal durung sarapan. Kamangka kuwi, ning upacara minggu ngarepe, Rio dadi bagian ajudan pembina upacara amarga trauma maca UUD lan butuh waktu suwe kanggo latihan ngomong ning ngarep umum.


Salah siji panganan sing paling terkenal teko Korea iku kimchi. Kimchi iku panganan sing asale teko sembarang kalir jenis sayur sing difermentasi alias dibusukno. Tapi mbasio ngono, kimchi iki malah dadi panganan wajib ben pas wayahe mangan kapan ae gawe wong Korea. Dadakno, mbasio kimchi iki panganan teko proses fermentasi, panganan iki dinobatno dadi salah siji panganan paling sehat sak dunyo. Hal iku mergo kimchi iku kaya akan bakteriosin ambek lactobacillus. Rong kandungan iku ngehasilno asam laktat sing akeh dan bermanfaat banget gawe pencernaan. Wes ngono, rasa asem seger e iku khas dan enak banget nek dipangan bareng karo sego.


Fobia iki pancen marai wong ora nyaman lan bisa marai wong ora tenang amarga fobia iki uga dikuasai karo pikiran. Pikiran lan imajinasi sing liar babagan barang utawa situasi kuwi sing marai fobia bisa marai suasana ati rusak lan marai ora kepenak ati. Kaya fobia karo badut, sing kudune situasi kuwi nyenengake malah dadi tegang lan medeni amarga ora bisa melu ning acara lan ora bisa nyaman. Fobia iki uga didukung karo wong liya sing ora bisa paham karo awak dhewe lan kekarepane awak dhewe. Amarga kuwi, awak dhewe kud bisa ngendalikake pikiran sing ana ning sirah ben fobia iki bisa ilang lan ora marai sengsara.


Kathok suwek pas lagi upacara kui kondisi sing paling elek kanggo kathoke awak dhewe suwek. Sebenere, kathok suwe neng pas opo wae kui tetep isin, nanging pas lagi upacara neng lapangan kui isin koyo nambah. Soale upacara kui acara sing sakral. Pas lagi upacara, awak dhewe ora entuk akeh gerak. Yen awak dhewe arep lunga seko barisan kui, awak dhewe malah dadi narik akeh perhatian. Pas kathoke dhewe lagi suwe, awak dhewe kan ora pengen dideloki. Yen awak dhewe arep tetep neng barisan, konco-konco neng burine dhewe tetep bakal iso deloki. Konco-konco dhewe kui mesthi guyu neng jero atine. Pokokmen, kathok suwe neng upacara kui marake awak dhewe serba salah.


Sing wedi ambek sing jenenge operasi ancene ora mok siji loro wong, tapi roto-roto wong sing ate operasi mesti tau ngalami sing jenenge wedi. Ben ora wedi iki ono pirang-pirang cara yaiku komunikasikno ambek wong sing ancene parek utowo sing mbok percoyo. Terus takokno utowo konsultasekno ambek dokter sing paling mbok percoyo. Mari ngunu ojo lali golek informasi masalah operasi sing ancene ate mbok lakoni ben ora melang-melang pikirane. Ilangno pikiran sing negatif terus jajalo pikiran sing positif wae soale nag ono pikiran sing negatif mesti bakalan tambah ora karoan pikirane. Mangkane ben awakmu ora wedi jajalen langkah-langkah iki maeng.


Yen pengen urip dhewekan kuwi, awak dhewe wis kudu iso mandiri. Misale, perkoro panganan. Awak dhewe kudu iso masak dhewe. Iki keterampilan sing penting banget opo meneh kanggo sing duwite pas-pasan. Awak dhewe kudu iso jogo keresikan panggon awak dhewe tinggal, neng kos-kosan misale. Awak dhewe kudu telaten nyapu, ngepel, nyikat kamar mandi, lan sak panunggalane. Awak dhewe uga kudu iso ngumbah lan nyetriko klambine awak dhewe. Perkoro-perkoro kui mau penting kanggo jogo kesehatan awak. Yen panggone ora resik, kuman utowo viruz gampang banget urip neng panggon reged. Akibate, awak dhewe luwih duwe kemungkinan sing duwur keno penyakit. Soale pas urip dhewekan kui, ora ono wong sing iso ngewangi pas lagi lara.


Rem kui elemen salah siji elemen sing paling penting kanggo awak dhewe sebagai pengendara montor. Awak dhewe kudu ngecek terus kondisi rem montor, isih pakem opo wis dol. Awak dhewe kudu rutin ngecek kondisi reme dhewe. Sakben didandani neng bengkel, awak dhewe iso nakoni montire opo kampas reme kudu diganti utowo banyu utowo cairan reme wis diisi meneh. Kanggo sing ora dong montor kui mungkin dadi pengeluaran sing sio-sio. Nanging yen dibiarke kampase aus utowo banyu reme sat kui, awak dhewe malah iso dadi ciloko. Ganti kampas rem kui biayane luwih murah timbangane mondok neng rumah sakit. Makane, awak dhwe kudu kerep ngeceki kondisi reme montore dhewe.


Ono sing ngarani ngetut nang endi-endi iku ora masalah, ora ngiro dadi perkoro sing ngisin-ngisini. Tapi kabeh kan karek delok keadane ambek entute maeng, nag entute iku maeng muni banget ambek nang ngarepe wong akeh yo jelas isine megilan. Nah kanggo ngadepi ambek jogo-jogo, kudune wong sing ate ngentut iku golek enggon disek ben nag ancene entute iku banget ora sampek isin mergo konangan wong sing ono nang pinggire. Terus nag ancene ora iso yo dicicil gal saitik ngetute maeng soale nag langsung digetno yo jelas tambah bangete megilan oleh muni. Opo maneh nag sampek nang ngarepe wong akeh yo tambah ora karoan isine.


Pas aku gejak koncoku mangan nang warung sing ono nang gurine kampus, Aku rodok jember ambek jijik soale delok panganane iku ora resik panggonane. Tapi ancene regone murahe pol-polan nag dibandingno ambek sing ono nang jero kampus. Tapi masio murah jane yo kudune rodok resik lah ben sing tuku ora jember ambek jijik polahe delok panganan sing ora resik. Sak liyane iku, yo ono laler pateng kemleler polahe panganane akeh sing kebuka. Nah koncoku sing wes penggaweane mrono yo mesti biasa ae soale wes kebiasa. Aku sing biasane golek panganan murah tapi yo rodok jijiklah nag panganan terus ono endute nang panganan iku, kan pikiran dadi nang endi-endi.


Pisah karo konco utowo pasangan kui rasane pancen abot. Awak dhewe wis ngerasake akeh pengalaman sing seneng lan sedih bareng-bareng. Nanging yen takdir wis ngomong awak dhewe kudu pisah, awak dhewe kudu nrimo keputusan Tuhan kui kanthi legowo. Perpiasan kui dudu akhir hubungane awak dhewe karo pasangan/konco. Memang, hubungane mungkin ora bakal iso balik koyo biyen. Nanging, awak dhewe kudu percoyo awak dhewe tetep keiket karo pasangan/koncene dhewe nganggo memori sing digawe bareng kui. Pengalaman kui yen diiling-iling mungkin lara saiki, nanging tetep berharga kanggo uripe dhewe lan dee. Awak dhewe tetep kudu duwe niatan kanggo jaga hubungan kui ojo ngasi hubungan kui bener-bener pedot.


Toilet umum sing rusuh iku gak mungkin gak onok sing nggoroi disik. Pasti onok penyebab opo’o toilet iku akhire dadi rusuh. Dan penyebab toilet dadi rusuh iku onok akeh. Salah sijine iku sampah sing berserakan. Biasane sampah nang toilet sing paling akeh iku tisu. Wong-wong sing mbari nganggo toilet umum iku biasane gak ngguwak tisu bekase de’e langsung nang tong sampah, tapi didekek asal ngono ae. Sampah sing numpuk dan gak diresikno iku marakno toilet umum dadi rusuh. Dadi gawe awakmu sing kepingin nikmati toilet umum sing resik, setidake ngguwak sampah nang panggone disik, ojok asal dikelelerno ngono ae. Wong wes disediakno sisan panggone, ojok males nemen.


Pas wong tuwo awak dhewe lagi lara lan ora mari-mari. Mungkin, beberapa seko awak dhewe mikir opo iki wektu-wektu terakhir aku bareng karo wong tuwoku. Sendayan, umur menungso kui ora ono sing ngerti. Iso wae firasate kui bener; iso wae umure wong tuwo awak dhewe luwih dowo seko sing dibayangke. Nanging, awak dhewe kudu sadar nek kematian kui ukume pasti kanggo menungso lan makhluk sing duwe nyowo liyane. Awak dhewe kudu noto ati ben ora kaget pas ono wong sing awak dhewe tresnani kunduran luwih disik. Ngiklaske kematian kui penting, opo meneh kanggo wong tuwo sing wis lara-larana. Piyambakipun iso wae isih kepikiran lan isih ngeroso duwe tanggung jawab marang anak-anake dadi ora gelem ninggalke donyo iki. Yen awak dhewe wis ngiklaske, piyambakipun iso luwih tenang kanggo merep sing terkahir kaline.


Sajane rada angel yen ngomongake cara ben ora kena perundungan amarga perundungan iki bisa kena marang sapa wae, ora mung fisik, nanging uga lisan. Kanggo ngindari saka omongan sing marai lara ati iki lan ngajurake mental iki, awak dhewe kudu iling yen akeh omongan wong sing ora bisa dikontrol, sing bisa dikontrol ya mung emosine awak dhewe. Banjur kaping loro yaiku ngadepi wong kuwi kaya biasa nganthi wonge ngerasa kesel Kaping telu, wong sing seneng ngomongake elek kuwi bisa diwales kanggo omongan sing luwih pedhes. Kaping papat, yen ora gelem dadi masalah sing tambah gedhe, awak dhewe mending ngalah lan mundur wae.


Muntahan sing paling dihindari lan diwedeni yaiku muntah getih. Muntah getih iki biyasane wes dadi indikasi yen ana penyakit serius sing ana ning awak utawa pecahe pembuluh darah sing ana ning awak. Biyasane wong sing muntah getih iki wong sing kene DBD utawa ana tumor lan kanker sing ana ning pencernaan. Sing kemungkinane luwih gedhe yaiku wong sing kena liver amarga ati wis ora bisa ngurangi racun sing ana nig jero awak kamanga metu dadi getih. Salah siji kuncine yaiku ngindarake kebiasaan sing elek lan mulai urip sehat ben ora kena penyakit sing macem-macem. Ayo saiki mulai jaga kesehatan lan keresikane lingkungan ben ora kena penyakita sing macem-macem.


Kanker kui penyakit sing angel disembuhke. Penyakit kui uga butuh biaya akeh kanggo perawatan. Wong sing divonis penyakit ganas kui mesthi ngeroso kaget lan ora nyongko. Awak dhewe sebagai konco utowo wong-wong sing ora keno iso ngeringanke beban pasien-pasien kanker. Yen misale sing keno kui konco utowo wong sing cerak, awak dhewe iso ngancani dheweke selama proses pengobatan lan pemuliha. Awak dhewe iso nyelake waktu ngancani lan ngobrol marang pasiene. Yen awak dhewe duwe dui akeh, awak dhewe iso nyumbang neng yayasan kanker. Misale ora duwe duwit, awak dhewe iso nyumbang rambut. Rambut kui sing mengko bakal didadike rambut palsu kanggo dienggo pasien-pasien kangker sing bar lagi utowo sak wise terapi kemo.


Kanggo sebagian wong, kotoran kewan kuwi pancen njijiki. Nanging ana kotoran kewan sing uga ana manfaate yaiku luwak. Luwak sing dipakani woh kopi iki ngasilake winih kopi pilihan lan dadi kopi paling larang sing ana ning ndunya amarga nduwe rasa sing bedha. Kotoran luwak iki dipercaya nduweni sistem fermentasi sing bisa marai kopi bisa mundhak kualitase. Produksi kopi luwan iki ana ning Bali lan hasil kopi iki wis kesebar ning benua liyane kaya Eropa lan Amerika. Kanggo nyiyapake biji kopi, mbutuhake wektu seminggu wiwit saka ndelok pola konsumsi luwak kanthi ngolah winih sing ana ning kotoran luwak iki dadi kopi sing wis siap dikonsumsi.


Minggu iki dimulai karo berita kebakaran ning pabrik amarga kurange ati-ati operator sing nyekel mesin pemanas. Operator iki ora ati-ati amarga akeh banget sing dicekel lan uga bisa marai 2 korban seda kepanggang lan saking panase bisa dadi awu. Kejadian iki kerekam ning salah siji akun TikTok lan ngeri disekseni wong akeh. Nanging kajaba kesalahan operator, wong-wong uga melu nggunemi babagan keamanan nyekel HP ning panggon industri sing dipercaya dadi pemicu kecelakaan. Banjur akeh sing uga ngomong yen perusahaan terkait kuwi ora nuruti aturan K3 saka pemerintah. Amarga kuwi, awak dhewe uga kudu manut K3 lan uga ngerti wayah yen arep ngelakoni babagan ning njaba instruksi.


Sing mrakano wong iku isin nag nyelok wong sing ora pas utowo salah nyelok jenenge uwong iku ora perkoro salahe nyelok iku maeng, tapi sing marakno isin iku maeng kondisi utowo keadaane maeng sing iso marakno wong sing nyelok iku maeng isine pol. Nag ancene iku maeng wes ditemuo ambek wes dirundingno ambek sing dicelok yo ora bakal isin sing nyelok, tapi nag ancene ora ditemuo terus panggonani iku nang panggonan sing sekirane rame ambek iso diringekno wong yo mesti isine. Terus ono sing garai isin maneh yoiku nag nyeloke iku maeng salah nang ngarepe wong-wong sing kenal ambek wong sing dicelok maeng, yo jelas tambah isine pol ambek megilan isine.


Jarene koncoku sing tau sedeh polahe salah sijine keluargae mati, sedeh sing koyok ngunu asline ora oleh, sedeh yo sedeh tapi ora oelh kenemenen, soale nag kenemenen iso dadekno loro ati ambek mentale maleh elek. Terus bocahe yo ngomong nag pengen sedeh iku cepet ilang yo gawe mikir sing paik-apik wae lapooh iku kedaden? terus opo apike nag iku kedaden. Nag digawe sedeh terus tambah marakno penyakit, ora mok nang ati tok tapi nang pikiran ambek nang awak barang yo tambah ora karuan loro'e. Mangakane bener jarene uwong-wong nag sedeh polahe salah sijine keluarga ono sing mati iku yo apik wae. Tapi ojo sampek kenemenen.


Nag ono wong sing diselingkuhi maeng ora srengen berarti wong iku maeng sakti ambek atine saking kebali. Soale sing jenenge wong srengen polahi diselingkuhi iku wes wajar, mergoni iku nandakno nag deke ora patek diregani ambek pasangan utowo ora dianggep. Sing garai mangkel maneh nag diselingkuhi pacar sing wes dilamar karek rabine tok. Dadi sing jenege srengen polahe diselingkuhi ancene iku wes biasa kanggone wong urip karek wong iku maeng iso metik buahe opo ora teko kono maeng. Iso jipek positive opo ora teko kono maeng, soale kabeh wong nag wes kadung srengen polahe perkoro maeng biasane atine iku bingung pikire peteng.


Roto-roto, panganan sing wes busuk iku jelas ngandung racun dan wes gak isok dipangan maneh. Tapi gak kabeh panganan busuk iku koyok ngono kok. Salah siji panganan busuk sing sek akeh dipangan wong Indonesia iku tempe. Wong-wong iku gak nyadar, nek iku panganan sing wes busuk. Soale proses nggawene iku teko hasil fermentasi. Tapi mbasio ngono, tempe iki nduwe akeh pol manfaat gawe awak nek rutin dikonsumsi. Siji, mbangun ambek merbaiki sel awak sing rusak. Loro, ngeduno resiko osteoporosis. Telu, nyegah anemia. Papat, nangkal reaksi teko radikal bebas. Terakhir, mbantu ngeduno berat badan. Hal iku sing marakno sek akeh uwong sing sek seneng mangan tempe. Wes murah, sehat maneh.


Kolam renang iku wes onok nang ndi ae. Bah iku sing bentuke panggon renang gawe kursus utowo latihan, bah iku sing bentuke Waterpark, kabeh iku onok kolam isi banyu sing digawe renang. Dan onok siji hal sing sering tak gatekno. Nang bagian pinggir kolam iku biasane onok garis dan tulisan meter e. Misale onok garis terus tulisane 2 meter. Koyok ngono iku dadi penanda pirang jeru kolam iku. Tujuan dikeki tanda koyok ngono iku ben uwong sing gak tapak isok renang dan duwure gak sampe semono isok weroh dan gak nyedek nang kono. Sing koyok ngono iku sisan gawe ngurangi resiko kelelep nang perenang e. Dadi gawe awakmu sing renang, ojok lali gatekno batesan jero kolam e yo rek.


Mergo saiki lagi musim udan, Bagas maleh gak nduwe klambi resik sing isok digawe kuliah. Ndelok adik e sing gak nduwe klambi, Wulan nyilihi kemejane sing kegeden gawe Bagas. Berhubung gak onok klambi maneh, Bagas gelem gelem ae nganggo kemejane Wulan. Untung ae wernone putih, dadi gak ngetoki nek iku klambine wong wedok. Nang kampus yo gak onok sing aneh-aneh. Sampe pas Bagas mangan awan nang kantin kampus, onok siji insiden. Pas mangan soto, Bagas gak sengojo ngutahno kuah soto nang kemejane kakak e. Ndelok onok noda kuning nang kono, Bagas langsung ketar ketir. Iki kemejane kakak e, pasti engkok bakal diseneni pas moleh e. Mergo wedi diseneni, moleh kuliah de’e langsung nggolek kemeja sing model e plek karo tekne Wulan. Sayange de’e gak nemu. Akhire de’e nyiapno diri gawe moleh dan siap-siap diamuki karo kakak e.


Hukuman sing paling ora disenengi siswa yaiku ngeresiki jedhing, apa maneh yen diresiki kuwi jedhing sing elek, rusuh, mampet, lan uga singup. Hukuman iki marai siswa trauma lan wegah ngurusi kebersihan sing ana lingkungan sekolah amarga kesane ngeresiki jedhing sekolah iki kaya penggaweyan sing kudu dipeksa lan mung dilakoni pas lagi kepepet. Hukuman ngeresiki jedhing utawa lingkungan sekolah iki pancen tujuane apik, ben siswa ngerti tanggung jawab, nanging ora kabeh jenis hukuman kuwi mendidik amarga kadhang siswa ora ngerti apa manfaate. Kamangka, kanggo para guru, tinimbang ngeresiki jedhing, ayo golek sanksi sing luwih mendidik ben siswa ora mung kapok nanging uga oleh pembelajaran.


Dina Minggu, aku lunga ning Tawangmangu karo kanca-kancaku. Aku lunga numpak mobil lan lunga wiwit isuk. Ning Tawangmangu, aku karo kancaku mlaku-mlaku lan uga guyonan babagan cerita pas isih SMA. Banjur salah siji kancaku meneng, ndelok wong liya lan njawil aku. Pas aku noleh mburi, jebul aku ndelok ibu-ibu sing klambine padha karo aku persis. Werna celana kalo kerudunge uga padha persis. Banjur aku isin banget lan rasane pengen banget ganti klambi. Malah kancaku ngomong banter lan ngguyu ben ibu-ibu kuwi noleh. Iki ora sengaja nanging uga ya lucu. Banjur aku disilihi jaket karo kancaku ben ora kethok padha klambine karo wong liya.


Nang sekolah, lagi onok vaksin campak gawe arek kelas 1 SD. Iku berarti, Vani bakal divaksin sisan. Vani takon nang gurune, vaksin campak iku opo. Gurune njawab nek vaksin campak iku awakmu bakal disuntik ben engkok isok kebal teko penyakit campak. Krungu kata suntik, Vani langsung keweden terus njaluk moleh dan gak gelem melu vaksin. Gurune langsung nenangno Vani dan ngomong nek disuntik iku gak bakal lara. Tapi Vani sek tetep wedi, bahkan sampe nangis kejer saking wedine. Akhire Vani dijarno vaksin nang urutan pertama gawe buktikno nek disuntik iku gak lara. Sekalian sisan ben Vani gak ndelok koncone kelaran disikan dan marakno tambah wedi. Pas kate disuntik, Vani cekelan tangan gurune terus dan merem. Pas mari disuntik, Vani langsung mbuengok soale ngeroso lara. Mergo iku, konco koncone dadi melu wedi sisan dan podo melu gak gelem disuntik sisan. Akhire guru teko kelas liyo turun tangan ben arek kelas kono podo kondusif dan gelem disuntik.


Aku nag sepedahan mesti gowo peralatn lengkap teko kunci sing biasane digawe. Soale jagani nag ono opo-opo nang dalan mboh iku mogok utowo rem kepanasan terus blong. Nag rem blonk iku wes tau tak alami bolak-balik opo maneh nag pas dolan adoh terus gelek ngeliwati dalan mungga medun. Nag daerah ngunuku mesti rem sing nentokno uripmu polahe nag remu blong mesti ajor opo maneh nag daerah pegunungan utowo bukitan koyok daerah Cemoro sewu, sing dalane maeng aluse orambloko ambek menggok-menggoke iku nemen teru ambek mungga mudun, Aku tau keweden pas medun moro-moro remku sing guri blong, untunge sing ngarep ora opo-opo. Terus mari ngunu tak dandani dewe sak delok terus kenek mane.


Kedadean sing kadhang ora disadari yaiku nyerobot antrian. Nyerobot antrean iki kalebu kegiatan sing ora disenengi karo wong akeh amarga bisa marai antrian kuwi rusak lan mesti ana kericuhan. Sing biyasane ngerusak antrean kuwi salah sijine yaiku ibu-ibu amarga ibu-ibu iki kadang kurang sabaran yen ana antrean dawa, apa maneh antrean iki hubungane karo kasir lan bayar blanjanan ning supermarket. Amarga kuwi, pas pandemi wingi, akeh supermarket sing berusaha kanggo ngantisipasi babagan antre iki kaya nggawe pembates sing ana ning cedhak kasir. Amarga iki, akeh antrean sing wis bisa tertib lan ora ngganggu wong liyane sing lagi blanja ning panggon kuwi.


Awak dhewe ojo kebiasan ngobong sampah neng ngarep omah. Senadyan, bentuke kui ora marake wong-wong jijik. Naning sing marake wong-wong kui males kui asepe. Asepe kui marake udara neng seketare kui dadi reged. Wong-wong sing lagi olahraga neng sekitar kui bakal keganggu. Soale dheweke dadi luwih angel entuk udara sing resik. Yen ono wong sing lagi ngobong sampah koyo ngono, ibu-ibu uga dadi keganggu. Soale pemehane dadi mambu sampah sing diobong. Dheweke wis angel-angel ngumbah seko isuk. Nanging yen klambine tetep mambu, dheweke dadi ngeroso usahane sio-sio. Makane kui, awak dhewe ojo sok ngobong sampah soale bakal ganggu tonggo-tonggone dhewe.


Krungu yen awak dhewe keno vonis penyakit sing abot kui rasa kaget. Ora mung kaget, awak dhewe uga ngeroso wedi lan bingung. Wis sak mesthi berita sing sedih iki dibagike neng wong-wong sing cerak awak dhewe. Ono beberapa hal sing iso awak dhewe lakoke ben iso kepenak ngomonge. Sing keloro, awak dhewe kudu nyiapke mentel. Ojo depaksake misale yen awak dhewe ngandani iki malah makin gawe parah kondisi, nanging awak dhewe tetep kudu iling yen kabar iki kudu disampeke. Sing keloro, awak dhewe kudu golek wektu sing pas. Wektu sing kero-kero wong neng sekitare dhewe kui ora lagi akeh pikiran. Sing ketelu, awak dhewe kudu nemu cara sing pas kanggo awak dhewe ngomongke kabar penting kui.


Kadang wong iku yo mangkel nag ancene moro-moro diarani ambu. Tapi kan karek delok ambune maeng enak ambek ora enak. Nah terus yo karek kondisine maeng, nag ancene kondisine maeng ora marakno wong sing diarani ambu maeng isin yo ora lapo-lapo. Nah ben ora sampek diarani wong ambu, sak durunge metu iku palang delok disik awake maeng mambu opo ora, terus sak liyane iku maeng yo kudu ngerteni ambune maeng iku sampek marakno wong sing nang pinggire iku mambu opo ora, nag ancene sampek marakno wong sing nang pinggire iku ke ganggu ambek mambu yo ngaleho disek soale nag ora ngaleh bakale dadekno wong sing nang pinggire maeng iku mambu.


Panganan sing reget iku kadang iso dadekno roso jijike wong sing delok iku metu. Tapi iku kan karek delok endute iku maeng piye, nag ancene endute maeng ora sepiro abek rodok luwong biasane yo ora jijik. Tapi nag endute iku maeng rodok luwong akehe biasane yo durung karoan jijik. Kejobo endute iku maeng kenek perkoro sing marakno wong sing delok iku jijiki contone koyok telek, idu, iler, ambek liyan-liyane maeng. dadi panganan sing jijiki iku durung karoan marakno kabeh wong sing delok iku jijik. Tapi karek delok endute iku maeng piye. Soale endute jarene wong iku bedo-bedo ono sing saitik ae yo wes gilani barang ono.


Ketaun nyontek kui rosone isin banget. Yen konco liyane, awak dhewe mung ngeroso isin, nanging yen awak dhewe ketaun karo guru awak dhewe ngerasake isin karo wedi. Supoyo awak dhewe ora ketaun pas lagi nyontek, ono beberapa hal sing kudu awak dhewe lakoke. Sing kesiji, sak durunge ujian, awak dhewe wis janjian disik karo sopo wea awak dhewe bakal conto-contonan. Awak dhewe uga iso gawe sandi dhewe supoyo ora sing ngerti kui ora akeh. Sing keloro, awak dhewe iso dilike kertas contekan neng panggon-panggong sing angel dijupuk. Misale koyo neng jero kathok. Awak dhewe uga iso gawe contonane mau nganggo huruf sing mung awak dhewe sing ngerti.


Sing paling marai wong wedi sajane yaiku keamanan ning wayah bengi ning turut ndalan. Nanging, para polisi, utamane sing ana ning daerah jarang banget ngadakake patroli keliling kutha kanggo antisipasi kedadian sing ora dipengenake kaya begal, klitih, lan jambret. Akeh polisi sing milih jaga lalu lintas wayah isuk amarga ongkose luwih akeh. Sing paling penting malah wayah bengi. Pos polisi kosong lan kudu ngenteni kasus dhisik baru ana patroli, apa maneh ning Jogja. Banjur kantor polisi lalu lintas iki uga sepi lan ora antisipatif. Kamangka, sing bisa njaga keamanan saka serangan kriminal sing nggawe gaman iki ya mung awake dhewe.


Saiki akeh bocah sing lagek lulus SMA wes sedeh polahe getolak mlebu universitas sing dipingini. Padal kemampuane durung sampek persayaratan sing dijaluk ambek universitase. Roso iki kedaden polahe roso kuwatir sing nemen ambek perkoro iku maeng. Akhire roso kuwatir iku maeng dadi sedeh sing iso dadekno wong duwe penyakit sing aneh-aneh. Salah sijine tipes, weteng loro, endas ngelu, stres, ambek liyan-liyane. Roso iku maeng asline ora perlu ono, tapi polahe roso kuwatir sing kegeden akhire roso iku maeng metu dewe karo pikiran sing elek-elek. Nag pengen ngelawan roso iki asline gampang karek dolan ambek konco-konco sing ora ketrimo lak mari.


Aku duwe konco cerak pas SD neng Bogor. Jenenge Aldi. Tekan saiki, aku isih iling jeneng lengkape, Devana Jalaluddin Dewantara. Aku karo dee disik ngopo-ngopo kerep barengan. Kabeh kegiatan neng sekolah, koyo kerja kelompok, aku kerep barengan karo dee. Nangin pas munggah neng kelas 5, aku kudu pindah neng Yogyakarta. Aku uga isih iling bentukan dee koyo piye. Rambute ikel, luwih ikel seko aku. Malah rambute kui mirip model kribo. Seko pertama kali awak dhewe ketemu pas kelas 2, dee wis nganggo kocomoto. Perwakane kurus. Dee kerep ngihibur cah-cah kelas nganggo ekspresi lan polahe sing lucu. Konco-konco liane nganggep Aldi kui wong aneh. Nanging kanggo aku, tekan saiki, dee salah siji konco sing paling tak kagumi tekan saiki. Eman, aku durung iso ketemu dee meneh akhir-akhir iki.


Awak dhewe ojo percoyo karo video cara-cara kanggo nangkis wong sing nganggo senjoto. Mergone, gedhe kemungkinane yen kui mung video apus-apusan. Iso wae video parodi. Dadi maksude video kui dudu kanggo edukasi. Video kui digawe kanggo hiburan supoyo awak dhewe iso guyu. Nanging masalahe, ora ketulis cetho neng video kui, video kui video edukasi opo mung konten hiburan wae. Awak dhewe kudu ngecek disik. Nanging, supoyo gampang video-video sing koyo ngono mending ora usah diikuti. Misale, awak dhewe ditodong tenanan, awak dhewe mending pasrah wae. Ora usah dadak gaya, meragake video sing ora cetho mau. Mending awak dhewe pasrah timbangane awak dhewe cilaka.


Jumat wingi, aku lali yen ana wara-wara babagan undian kanggo bisa telpon karo member NCT. Pas iku aku lagi metu karo Ibuku lan ora kelingan blas wara-wara iki. Mara-mara hpku rame, kabeh kanca-kancaku padha ngebel lan nembung aku liwat whatsapp ngabari yen aku dadi salah siji pemenang undian bisa telpon karo member NCT. Hpku langsung takbuwak ing lemah saking kagete, sikilku lemes, jantungku kaya mandeg, aku langsung nangis lan kandha marang Ibuku. Aku isih nangis nalika crita marang Ibuku babagan aku pengin banget bisa menang undian iki. Ibuku melu seneng tur panggah ngilingke aku supaya ora umuk lan kudu tetep syukur marang Gusti.


Kaget kui perasaan sing wajar pas awak dhewe krungu vonis seko dokter babagan penyakit sing awak dhewe alami. Opo meneh penyakite kui sing angel pengobatane utowo sing iso nyebabke kematian. Naging awak dhewe cukup kaget wae krungu kabar kui ora usah tekan dadi wedi. Yen awak dhewe wedi kui malah iso marai parah penyakit. Awak dhewe kudu tenang ngadapi masalah iki. Sing penting kanggo dilakoke kui usaha lan dongo. Ben mengka Gusti Allah sing ngatur perkoro liyane. Yen pikirane awak dhewe mumet utowo kerep kepikiran babagan penyakit kui terus, awake awak dhewe malah ora iso santai. Ora santai kui iso marai penyakite luwih suwe marine.


Kadang toilet sing ana ning panggonan umum kaya panggon wisata, restoran, lan uga tol kuwi ora nduwe tandha kanggo nengeri jedhing lanang lan uga wedhok. Kamangka, awak dhewe kudu ati-ati yen menyang jedhing sing uniseks. Ora mung perkara salah gender pas mlebu jedhing, nanging yaiku fungsi toilet. Ana toilet sing nduwe kakus, ana sing ora. Kadhang ana wong sing pengen nganggo kakus nanging salah mlebu jedhing lan marai wong liya bingung. Amarga kuwi, sak durunge mlebu, awak dhewe kudu ndelok fungsi jedhinge kuwi apa ben ora salah. Kamangka, aja salah mlebu jedhing lan malah ngerusak antrian lan uga ngerugikake wong.


Penyakit asam lambung utawa kondhisi nalika asam lambung munggah dadi penyakit sing akeh ditemoakakek ana ing Indonesia. Kondhisi iki disebabake karo pirang-pirang babagan. Salah sijine yaiku pola mangan sing keliru lan ora teratur. Awale gerd iki biasane mung penyakit lambung biasa utawa kasebut maag. Nanging yen wis suwi lan tambah parah bakal nyebabake gerd. Ciri-ciri asam lambung ana ing awak yaiku rasa panas sing ana ing dada utawa weteng. Miturut Dr. dr. Neneng Ratnasari, SpPD., praktisi dan dokter spesialis penyakit dalam  RSUP Sardjito ana ing website ugm.ac.id, penyakit asam lambung iki bisa disebabake karo rasa cemas lan stres sing abot banget.


Wong sing daerah kerep keno lindu kui ora panikan yen ono kroso lemahe goyang-goyang sitik. Soale, dheweke bener-bener kerep ngerasake. Mungkin, paling ora setaun wong-wong neng daerah kui iso ngerasake lindu. Dheweke ora ngeroso sewedi wong sing anyaran neng kono, mergo dheweke ngerti yen lindune kui ora bakal ngaruh okeh neng lingkunganan. Dheweke wis ngerasake pirang-pirang lindu nanging ora ono omahe sing rusak, opo meneh tekan rubuh. Yen misale, lindune kui ngerti-ngerti luwih gedhe seko biasane, dheweke uga ora panik mergone dheweke wis ngerti opo sing kudu dheweke lakuke ben slamet. Pemerintahe biasane uga ngekei bantuan karo ganti rugi misale ono opo-opo, dadine iso luwih ayem.


Selingkuh iku singkate sikap berpaling teko pasangan. Berpalinge iku mau gak mek mergo onok wong liyo, tapi onok hal sing liyane maneh. Iku opo’o selingkuh iku dibagi dadi pirang-pirang jenis. Siji, perselingkuhan fisik. Perselingkuhan iki ngelibatno hubungan fisik sing biasane condong nang hal seksual ambek wong liyo sak liyane pasangan sah e. Loro, perselingkuhan emosional. Perselingkuhan sing iki isok merujuk nang rasa seneng, cinta, perhatian mendalam, utowo perasaan romantis nang wong liyo sing guduk pasangane tanpa onok hubungan secara fisik. Telu, perselingkuhan dunia maya. Perselingkuhan iki biasane terjadi secara online teko chat, webcam, email, utowo aplikasi dating. Papat, berfantasi tentang wong liyo. Iki termasuk selingkuh soale isok marakno pelakune ilang roso nang pasangane dewe. Limo, perselingkuhan objek. Perselingkuhan iki terjadi nek wong dadi terobsesi karo suatu objek, misal hobi, sing marakno pelaku menjauh secara fisik karo emosional teko pasangane.


Corona nggarai donya gonjang ganjing lan apa wae bisa owah. Tuladhane kaya ning sektor penggawean. Pas corona isih nyebare cepet banget lan parah, akeh banget sektor utawa industri sing mutusake kanggo ngelereni karayawane. Iki amarga perusahaan wis ora bisa mbayari karyawan amarga goncangan mangsa corona. Akeh banget wong sing dilereni lan akhire dadi pengangguran. Yen nemu kanca utawa wong sing cedhak karo kene lan ngalami iki aja langsung diseneni utawa malah dikapokna. Wong sing kaya ngene iki butuh dirungokna curhate, butuh panggin kanggo crita, lan butuh disemangati supaya ora mandheg semangate kanggo golek penggawean maneh. Mula, ayo padha luwih peduli karo kanca utawa wong saubenge kene!.


Selingkuh iku istilah sing wes dikenal karo wong-wong Indonesia. Selingkuh iki tindakan utowo perbuatan utowo aktivitas sing gak jujur dan nyeleweng teko pasangane, bah iku gendaan utowo bojo. Istilah iki dinggo nang sesuatu sing ngelanggar kesepakatan atas kesetiaan hubungane uwong. Wong sing lagi selingkuh iku onok tanda-tandane. Siji, dadi luwe detail. Loro, nuduh awakmu selingkuh. Telu, luwe nggatekno penampilan. Papat, angel dihubungi. Limo, sikape luwe dingin. Enem, gampang ngamuk. Pitu, hapean ae. Wolu, sering mbujuk. Songo, ngentekno waktu dewe-dewe. Sepuluh, nggawe rencana tapi gak ngelibatno awakmu. Sulas, sering tukaran. Rolas, mesti njaluk putus. Nek pasangan mulai nunjukno tanda-tanda iku, awakmu isok nyelidiki luwe lanjut.


Aku iku tau diampiri ambek koncoku. De’e cerito nek de’e iku ngeroso dusone iku wes numpuk akeh puol. Yo langsung tak sarano gawe sholat taubat. Tapi, arek iku nolak, alesane mergo de’e isin ambek Allah soale dusone wes numpuk akeh banget. Langsung tak tegur lah koncoku iku. Jenenge menungso iku wes pasti tau ngelakoni duso, dan Allah wes eroh iku. Allah malah jauh luwe seneng nek onok hamba-Nya sing sadar ambek dusone dan ngelakoni taubat dan njaluk ampunan. Gawe awakmu sing ngerasakno hal sing podo koyok koncoku iku mau, gak usah atek isin gawe taubat rek. Nek sadar dusomu iku akeh, cepet cepet taubat, mumpung umurmu sek onok nang dunyo iki.


Rata-rata, wong ning Indonesia iki percaya karo dunia gaib sing bisa ditembus lan gampang kaget amarga barang sepele, apa maneh saiki tambah akeh acara ning youtube sing nayangake wong golek dhemit lewat perantara wong sekti. Nanging kadhang konten kuwi isine mung skenario sing bisa diatur kanggo nambahi pasaran. Konten kuwi kadhan dinggo narik perhatian saka wong awam sing ora ngerti kepiye bentuke dhemit kuwi. Kamangka konten kaya iki bisa marai pro lan kontra. Uga ning masyarakat sing didominasi karo agama islam ngomong yen iki musrik. Nanging, kudune awak dhewe duwe etika kanggo nanggepi, yaiku ora perlu percaya satus persen, nanging bab apa sing apik ya bisa dijupuk kanggo tuntutan.


Kanggo pasangan suami-istri, awak dhewe mungkin wis duwe rencana gawe anak. Nanging, ora arang pasangan kui kebobolan. Dheweke dadi kaget lan durung siap kanggo duwe anak luwih cepet seko sing dibayangke. Supoyo perkoro kui ora kedaden, ono hal-hal sing awak dhewe kudu gateke. Awak dhewe kudu delok siklus haid bojone. Usahake awak dhewe berhubungan seks kui pas masa ora subere, yaiku sak durunge dino ke-11 lan sak wise dino ke-21. Awak dhewe uga iso alat kontrasepsi. Sing paling gampang sing lanang iso nganggo kondom. Yen ora, sing wedok iso nganggo alat kontrasepsi liyane, koyo IUD, nuvaring, utowo pil KB. Opo sing paling sederhana kui, mbuh piye carane supoyo sperma ora mlebu vagina.


Kabeh uwong sing menang suatu kompetisi terus entok penghargaan iku pasti rasane seneng banget. Hal iku soale de’e merasa diakui nek de’e berhak entok penghargaan iku. Tapi kadang penghargaan bentuk fisik iku sek durung cukup, kadang wong sing menang mau butuh pengakuan teko mulut wong liyo secara langsung, terutama wong tuwo utowo dulur dewe. Biasane ngono mereka gak butuh banyolan sing gak mutu. Mereka mek butuh kata “selamat” utowo “kamu udah bekerja keras” dan mereka bakal puas banget. Nek wes ngono, mereka pasti bakal termotivasi maneh gawe bertanding nang kompetisi liyane. Dadi nek awakmu duwe dulur sing entok penghargaan apa pun, ojok lali keki apresiasi gawe de’e sisan yo rek.


Aku ora seneng yen mangkat neng bandara utowo stasiun kui mepet-mepet karo jadwal mangkate. Aku wonge pancen ora seneng telat dadi luwih seneng ngenteni. Rasane mangkat mepet kui wis podo karo wis telat tekan kono. Sepanjang jalan kui rasane deg-degan bukan main. Uteke ora iso meneng. Sing dipikirke kui piye carane aku tetep iso mangkat yen misale tenanan telat. Opo piye carane sing paling cepet kanggo ngurus opo-opone yen pes tekan bandara utowo stasiun kui wis mepet banget karo jadwal mangkate. Rasane panik, temenan panik. Ora iso mikir sing liya-liyane. Yen neng posisi neng kono, aku mung iso meneng tok, sok-sok malah keringatan dhewe.


Pas aku dolan nang omahe koncoku aku kagete pol soale aku moro-moro dike'i hadia ambek koncoku. Nah hadiah sing garai aku kaget iku apike rombloko ambek aku ora kepikiran nag bakal oleh hadiah terus hadiah iku barang sing ancene tak butohno kanggo dandani laptop. Sing garai kaget asline iku ora mergo hadiah iku tok, tapi aku ora nyongko nag bakal oleh hadiah pas aku butoh. Sing jenenge jumbul yo mesti iku bakal kedaden nang wong normal koyok aku, soale iku wes dadi sifat alamine menungso nag nerimo utowo ngadepi perkoro sing ancene ora ono nag pikirane mboh iku elek utowo apik, sing penting sing jenenge jumbul kabeh wong mesti tau ngalami.


Yen awak dhewe wonge gampang keringetin kui, awak dhewe kudu sregep salin. Kelambi sing wis akeh keringete kui biasane ngetoke mambu sing ora anak. Ambune kui gawe risih wong-wong neng sekitare dhewe, termasuk awak dhewe. Yen wis kesuwen, keringete uga nemplek neng kulit. Sing artine, ambune dadi ono uga neng awake dhewe. Supoyo awak dhewe iso ngilangi ambune, awak dhewe kudu adus sing resik nganggo sabun. Nek iso aduse peng loro sak ben dino. Kelambi sing bekas keringet kui uga kudu awak dhewe kumbah kanthi resik. Soale, kelambi sing wis tipak keringete kui luwih gampang dadi mambu. Yen awak dhewe gampang keringet kui, awak dhewe kudu luwih open karo awake dhewe.


Televisi sirkuit tertutup utawa CCTV yaiku salah siji alat sing bisa mantau kegiyatan menungsa ning sawijining wilayah, gedung, utawa kegiatan lan ngindari saka perbuatan sing ora dipengeni. CCTV iki kanggo ning industri kaya transportasi, rumah makan, militer, perbelanjaan umum, lan bisa wae kanggo ngawasi transaksi ning perbankan. CCTV iki duwe pusat kontrol sing perane kanggo ngendalikae keamanan. Komponen CCTV iki ana kamera, DVR, lan uga monitor kanggo display. Fitur CCTV iki bisa ngawasi sapa wae sing arep ngelakoni kriminal lan bisa nemu akeh bukti. Kamangka, polisi saiki uga wis mulai masang CCTV ning perempatan lan panggon umum sing ana ning jaba ruangan.


Pas aku dolan ambek koncoku nekani undangane nikahane koncoku, kabeh wong ketok bahagia kabeh opo maneh keluargane koncoku. Yo mesti senenglah soale dino iku dadi dino sing nyenengno kanggo keluagane koncoku. Dadi dino bahagia iku yaiku dino sing nag dino iku maeng akeh wong sing podo seneng polahe ngerasakno roso bahagia sing akeh ambek gedene pol. Mangkane dino iku maneg diarani dino bahagia ambek uwong-uwong. Dino bagaia iku ora polahe nikahan tok asline tapi dino bahagia maeng kenek wae dadi lambang utowo simbol wong sing paleng bahagia terus bahagiae iku pol-polan. Nah sing biasane wong ngerasakno bagaian pol-polan yaiku nag pas dino bahagia nag dino sing digawe nikahan iku.


Sedeh polahe anggota keluarga ono sing mati ancene dadekno kondisi sing ora karuan. Sedeh sing gemaksud nag kene yaiku roso kelangan sing paling gede nag uripe wong sing ngalami. Lapooh iku kok iso kedaden? soale ono wong sing paling parek utowo sing paling disenengi iku mati. Dadi teko roso kelangan utowo gelo maeng iso dadekno teko'e roso sedeh maeng. Opo maneh kelangan iku kedaden nag anggota keluagae  tambah nemen dadi roso sedehe. Roso sedeh sing koyok ngene iki nag dibarno tambah dadi ora karoan soale iso ngewei bekas sampek masa sing ate teko. Dadi nag iso roso koyok ngene iki yo ojo sampek dibarno, nag iso diilangno sak cepete masio iku abot.


Alzheimer yaiku penyakit sing paling umum nyebabake demensia utawa kepikunan. Para penderita alzheimer iki ora bisa ngiling-iling rupa, jeneng, lan uga ora bisa ngerampungake masalahe dhewe amarga fungsi memori lan saraf sing lemah. Kamangka, wong sing kena alzheimer lan demensia iki sering banget salah ngundang wong nanging ora ngerasa isin amarga ngerasa bener. Biyasane, penderita alzheimer iki uga bisa mbolan-mbaleni apa sing dilakoni nanging ora sadar. Amarga kuwi, para terapis uga dipilih saka wong si sabar, keluarga uga diwenehi pengertian ben bisa ngopeni para penderita alzheimer iki kanthi apik lan uga ora ngerasa tertekan amarga para penderita iki bisa dadi luwih sensitif.


Wahana dolanan sing paling ora tak senengi ning pasar malem yaiku wahana rumah hantu. Wahana iki pancen nyenengake amarga bisa ngasah adrenalin. Nanging aku ora seneng amarga kadang sing dadi setan ning wahana iki seneng ngageti kanthi awakku ndredeg lan ngetokake kringet adhem. Jare masku, setan asli  kudune meneng wae lan ora akeh polah. Nanging ya sing arane wahana dolanan ya pancen digawe-gawe ben tambah rame. Nanging wong sing duwe lemah jantung mesti ora seneng karo wahana iki kaya aku. Amarga bisa ngageti lan biyasane reflek menthung setane. Kamangka yen ning pasal malem, aku luwih seneng numpak wahana liyane kajaba rumah hantu.


Sak durunge lulus kulia koncoku moroh-moroh berok-berok ora karuan. Sampek tak kiro bocahe kerusupan soale ora tau koyok ngunu. Mari bocahe mandek, tak takoni nak bocahe iku tibake menang undian sing kapan lalu deke ngirim kupon. Bocahe maeng ora nyongko nag bakale menang soale iku wes ono rong ulanan luweh. Akhire menesoke bocahe ngejak aku kawe jipek hadiah iku maeng. Nah pas jipek bocahe tambah senenge pol soale bener-bener menang undian temenan ora getokan koyok sing diomongno bocah-bocah biyen. Terus mari ngunu bocahe ngajak konco-konco gawe syukuran soale menang undian maeng. Masio iku ora sepiro gedene tapi kanggo bocahe iku gedene pol.


Yen dadi saksi kecelakaan ning panggon kerja, aja panik lan aja wedi amarga ana prosedur sing efektif ben kejadian iki bisa dari pangiling-iling kanggo para kanca babagan cara njaga keamanan ning panggon industri. Cara nggawe laporan kuwi yaiku ngewenehi respon sing cepet lan ora usah ngenteni kanthi suwe amarga korban uga butuh pitulungan. Banjur kaping loro nyampekake fakta sing ana ning panggon kedadian, kalebu mesin, wektu, wong lan uga panggon. Kaping telu, yaiku ngelaporake urutan kejadian kanthi bener. Kaping papat, yaiku kudu analisis penyebab kecelakaan lan kaping lima, kudu ngelaporake kondisi korban lan kerusakan apa sing bisa kedadian ning tengah kecelakaan kuwi.


Biyen pas aku isek kulia nang kota Pahlawan, aku gelek manggon nang guri nag pas ulangan soale ben ora dicontoh ambek bocah-bocah, terus oleh ngerjakno mesti kari terus ambek jaluk perpanjangan waktu. Pas iku dosenku takok, "awakmu nag ngerjakno lapooh kok kari terus ambek mesti nang guri?" Terus tak jawab, "Soale aku emoh dijontoni bocah-bocah". Ket iku dosen nyadar, terus minggu ngarepe pas ulangan maneh, deke buktekno, tibake koncoku sing pengaweane contonan akhire konangan. Deke yo isine pol polahe konangan nak nyontoh. Masio iku perkoro sing biasa deke lakoni pas ulangan, tapi sing jenenge konangan ambek dosen sing apik ambek deke, yo jelas isine megilan.


Aritmophobia yaiku salah siji jenis fobia sing unik amarga trauma marang angka. Kanggo wong normal, angka iki bisa mbantu banget urusan sabendinane kaya ngitung dhuwit, ngitung total data, lan uga angka iki dipelajari ning sekolah. Nanging kanggo wong sing nduwe phobia marang angka, babagan kuwi ora cocok amarga angka iki dianggep salah siji bagian sing medeni lan uga bisa marai tinemu apes. Aritmophobia iki bentuke ora wedi marang matematika, nanging ya angka kaya 4 ning budhaya Tionghoa. Nanging yen Tionghoa, angka iki mung dianggep kepercayaan, nanging wong sing kena aritmophobia, kuwi bakal ngganggu lan bisa nyebabake jantung ora normal, kemringet, lan uga sesek napas.


Sing diarani ngancem iku mesti dadekno wong sing diancem iku ben wedi. Nah koncoku iku tau keweden gara- gara diancem ambek coro guweng ben garap PR-re bocah iku maeng. Yo ngancem sing koyok ngunuku asline yo ora pantes opo maneh iku yo ngerugekno awake sing ngancem nang masa depane dewe. Terus yo iso dadekno sing sing diancem kenek ganguan mentakl barang. Terus anceman sing dilakoni nag iso kudune diareni ben ora ono korban maneh. Jaren bocah sing ngancem, "nag ora dikonokno ngene mesti ora tau gelem nyontoni aku, mangkane dikonokno ngene ae ben gelem". Akhire menesok bocah sing ancem gowo pentung jagane nag diancem maneh.


Macet kui sumber emosi kanggo wong-wong sing tinggal utowo nyambut gawe neng daerah perkotaan. Wong-wong iso tekan tempuk mergo podo ora sabar pengen cepet-cepet tekan omah. Supoyo awak dhewe ora nesu-nesu ora mutu, awak dhewe apike ngindari macet. Ono beberapa perkoro sing kudu awak dhewe gateke. Kesiji, awak dhewe kudu ngerti wae daerah ngedi wae sing kerep dadi titik macet. Uga sak ben titik kui awak dhewe kudu ngerti kapan wae macet. Seko pengetahuan kui, awak dhewe iso milih dalan sing paling selo sesuai wektu sing pas. Sing keloro, awak dhewe kudu ngerti dalan-dalan tikus utowo dalan-dalan kampung. Dalan kui dadi pilihan terkahir yen ora ono dalan sing paling selo sing lagi arep dilewati iki.


Misale, awak dhewe lagi neng panggon umum, terus awak dhewe ngeroso ono wong sing ora dikenal ngetuti awak dhewe. Awak dhewe uga ngeroso yen wong kui duwe niatain sing ora apik. Yen koyo ngono, awak dhewe kudu jaluk tulung karo wong sing cerak awak dhewe. Iso siopo wae. Dasare wong kui ora ngeroso repot yen arep ngewangi wong liyo. Dadi awak dhewe ora entuk gampang jalutk tulung. Yen misale, awak dhewe keliru ngenilai wong sing ngetuti kui. Kui dudu wong jahat nanging yo, misale penggemare dhewe. Kui ora masalah. Awak dhewe malah kudu bersyukur yen awak dhewe slamet. Awak dhewe uga ora perlu ngeroso ora penakan karo wong sing awak dhewe jaluk tulung mau.


As Above so Below yaiku salah siji film dokumenter saka luar negeri sing duwe tema babagan golek harta karun. Film iki latar belakange ana ning Prancis lan uga dadi salah siji film dokumenter horor paling laris ning taun 2014. Film iki nyeritakake salah siji arkeolog sing nggoleki harta karun ning pemakaman paling gedhe sing ana ning isor Kutha Paris, yaiku Catacombe. Ning film iki uga dijelasake babagan cara nggoleki harta karun sing bener uga petualangan sing medeni nanging ya akeh tantangane. Film iki uga nggambarake reaksi seneng, kaget, lan campur wedi sing ana ning kelompok arkeolog pas nemu harta karun kuwi.


Gak onok menungso sing isok nebak kapan wayahe mati dan kapan tekone sakaratul maut. Kematian iku isok teko kapan ae dan nang ndi ae, sehat utowo lara, enom utowo tuwo. Nang pirang ayat nang Al-Qur’an ambek hadist, onok tanda-tanda sing muncul nek wes melbu nang fase sakaratul maut sing isok dikenali. Siji, napas tambah abot. Biasane iku napase luwe cepet, lebih jero, terus gak teratur. Kadangan onok jeda beberapa wektu nang sela tarikan napase. Loro, Lelah terus ngantuk. Biasane wong wong sing wes kate sakaratul maut iku bakal akeh turu dan engkok suwe-suwene bakal gak sadarno diri pas turu. Terakhir, metu kringet adem teko dahi. Onok hadits ndek ndi Rasulullah SAW bersabda, “Orang mukmin meninggal dunia dengan (mengeluarkan) keringat di dahinya.” (HR. Ahmad). Itu telung tanda sing isok mbok kenali nek uwong lagi sakaratul maut.


Operasi sing tekan saiki wis tak lakoke kui mung siji, kui wae operasi cilik. Bener, operasine kui pas aku disupit. Aku disupit kui pas aku kelas 5 SD. Aku supit neng Bogem sing ono neng daerah Bogor. Aku lali panggone kui koyo piye, nanging sak ilingku kui koyo omah biasa neng perumahan sing dienggo pratek supit kui. Aku teko neng kono awan. Ngenteni sekitar 1 jam, aku mlebu ruange. Pas lagi ngantre kui, aku gaya wae koyo wis wani. Nanging pas jenengku diceluk, ngerti-ngerti wedi meneh. Neng ruangan kui gelap banget mung ono lampu sing nyoroti manukku wae. Dokter uga ora ramah dadine gawe aku wedi. Senadyan, ora nangis pas kui. Nanging tetep wae, rasa dredege kui angel ilange.


Kadang wong ora ngerti yen guyonane nggarai lara ati. Ora kabeh wong sisan bisa nrima guyonan sing rada keras kayata guyon babagan ngilokna awak. Misal mripate picek, sikile pincang, awake kuru bungkring, lan liyan-liyane. Nanging ana cara supaya wong liya ngerti yen kene ngamuk lan ora seneng karo guyonan iku. Nomer siji, kudu ndudokake lek kene mangkel. Nomer loro, ngomong yen iku wis nggarai lara ati. Nomer telu ngadoh saka wong sing wis ngiloknae kebangeten. Pancen wong sing wis kebangeten kanggo ngilokna wong liya kadang kudu diwenehi pelajaran supaya ora mbaleni maneh ning wong liya lan bisa sadar yen iku salah.


Ngewenehi pengertian babagan larangan perundungan marang anak kuwi akeh banget carane. Salah sijine yaiku saka pengawasan wiwit anak sekolah ning TK amarga TK iki salah siji jenjang pendidikan sing bisa berpengaruh marang pola pikir anak sak umur uripe. Bibit perundungan iki uga sak liyane wong tuwa ning omah, uga bisa saka guru ning sekolah. Sifat sing seneng mbanding-mbandingake iki bisa dadi bumerang kanggo para  anak ning masa depan. Ana sing motivasi pengen dadi apik, nanging uga ana sing duwe motivasi kanggo midak kancane lan uga ora gelem kalah. Kamangka, kesalahan iki butuh digatekake kanggo para wong tuwa ben ora ana bocah sing depresi amarga perundungan.


Lindu paling gedhe neng Yogyakarta kui kedaean pas taun 2006. Pas kui, aku durung pindah, isih neng Bogor. Nanging, pas aku takon karo konco-koncoku kui medeni banget. Akeh koncoku sing crito yen barang-barang neng omahe kui podo pecah. Ono beberapa koncoku sing omahe kui bener-bener ambruk keno lindu kui. Yen omahe budheku neng Lempuyangane kui, alhamdulillah ora kenopo-nopo. Mung ono lemari sing ruang tamu kui tibo lan kocono podo pecah. Tekan saiki, koco sing pecah kui durung diganti. Nanging, jarane sing paling parah kui, polahe wong-wong dadine aneh. Sing tinggal neng daerah gunung kui podo mlayu midun, ngidul, jarene Merapi arep jebluk. Uga sak walike, wong-wong sing neng pantai podo ngalur. Dheweke podo wedi yen ono tsunami teko bar lindu kui.


Menungso kui neng donyo iki tugase berusaha, nanging asile Tuhan sing nentoke. Yen awak dhewe ngeroso gagal neng suatu bidang, ojo dileboke ati banget. Mergo urip iki rangkaian seko kegagalan. Naning kegagalan kui sing iso nuntun awak dhewe neng dalan kesuksesan. Jajal iling-iling meneh pas isih ajar numpak pit. Awak dhewe methi ora langsung iso. Wiwitan numpak pit kui mesthi akeh tibone. Akhire, awak dhewe iso numpak pit dhewe. Urip uga koyo ngono. Awak dhewe sinau mati-matian neng sekolah utowo kampus, golek gawean kono kene ora ketompo-tompo. Nanging awak dhewe tetep usaha lan ora nyerah. Awak dhewe kudu percoyo yen roso sedih perjalanan iki alon-alon bakal berubah dadi roso bagyo.


Yen awak dhewe wis ngambu panganan sing wis mambu kui, awak dhewe ora usah mangan panganan kui. Awak dhewe luwih apik guak panganan kui. Senadyan, awak dhewe mung ngambu sitik sing ora enak, nanging yen awak dhewe ragu-ragu opo panganan kui isih iso dipangan opo ora, mending ora usah dipangan sisan. Yen misale kui tenanan wis ora iso dipangan, awak dhewe dadi slamet lan dadi ora lara. Yen awak dhewe meksoke kui, mungkin awak dhewe malah dadi iso lara wetheng. Yen lara mung marake awak dhewe ngising terus wae ora patio masalah, nanging yen tekan kudu mondok awak dhewe sing bakal repot.


Salah siji tembung sing bisa ngundang murka kanggo wong sing sensitif yaiku salah sijine "nigga". Tembung iki asale saka basa Inggris sing uga artine "negro". Tembung iki duwe makna sing negatif uga bisa marai gelut yen sembarangan diucapake amarga sejarah tembung iki yaiku saka budhaya hip-hop Afrika-Amerika. Tembung "nigga" iki dadi salah siji bentuk ngelawan marang wong Afrika sing ana ning Amerika lan dianggep duwe derajat sing rendah. Kamangka tembung iki dadi tembung si dilarang ning sosial media amarga bisa nyinggung lan bisa marai salah paham. Akeh lagu-lagu sing uga ngilangi tembung iki ben ora dicekal dan dilarang ana ning masyarakat.


Ngenali wong kuwi pancen angel kanggo sebagian uwong. Babagan iki sebabe ya amarga jeneng sing mirip, wajah sing mirip, uga ana perasaan kaya pertama ketemu nanging sajane durung tau. Kedadian iki sering banget ana ning lingkungan sing gedhe kaya kantor lan uga sekolahan. Biyasane, yen ana wong sing salah ngundang iki langsung isin amarga weruh nek dekne salah. Nanging rasa isin iki ya wajar amarga kurange informasi sing diserep lan jarang ketemu wong sing dimaksud. Sing salah kuwi yen ana wong sing salah ngundang nanging tetep ngotot yen dekne bener lan dadi identitas anyar kanggo wong sing diundang lan dadi informasi sing uga salah kanggo wong liya.


Wektu awak dhewe cilik, pas lagi lara, awak dhewe kerep ora iso ngatur umbele sing metu seko irunge dhewe. Umbele mesthi beler neng endi-endi. Nanging ono wae, siji koncone dhewe sing pas umbelen kui belere bener-bener ora iso diatur. Koyo koncoku pas cilik. Pas kui pancen lagi musim udan. Awak dhewe lagi dolan pas kui. Awak dhewe lagi dolanan kertu neng ngarep teras omahku. Terus koncoku sing tak maksud mau teko. Seko adoh wae umbele ketok wis metu seko irunge. Sak durunge, dheweke tekan teras omah, aku lan konco-konco sing ono neng kono langsung mlebu omah. Awak dhewe jijik karo umbele koncone dhewe kui. Terus lawange awak dhewe kunci seko jero.


Defamation utowo defamasi iku komunikasi nang siji uwong utowo luwe sing tujuane gawe ngekeki stigma negatif mergo suatu peristiwa sing dilakoni ambek pihak liyo berdasarkan fakta sing palsu. Hal iki isok ngaruh nang reputasi korban e. Defamasi iki isok diartikno sisan dai pencemaran nama baik. Sederhanane defamasi iki fitnah. Onok akeh banget alesan uwong gawe ngelakoni defamasi, yaiku gawe ngancem keselamate uwong. Nang KUHP, onok pirang jenis defamasi sing bakal disanksi nang ranah hukum. Mulai teko menista utowo menghina secara lisan, menista dengan surat utowo tulisan, memfitnah, penghinaan ringan, menuduh secara memfitnah, ambek menghina seorang pegawai negeri sing lagi ngelaksanakno tugase.


Undian saiki wes dadih perkoro sing ora aneh maneh soale akeh wong sing gelek oleh undian. Seneng polahe menang undian yo wes akeh sing ngerasakno polahe saiki yo akeh sing ngadakno undian berhadian. Biasane wong sing oleh undian udian yo mesti seneng mangkane Nag ono undian berhadiah mesti ono wong sing seneng polahe menang undian. Senenge iku kadang ono sing aneh-aneh contone koyok ono sing nangis, ono sing mok mensem-mensem saitik tapi atine bungae orobloko, ono sing berok-berok ambek ngangkat tangane menduwur, terus ono sing langsung judud nang ngarepe wong akeh barang yo ono. Kabeh iku asline apik wae soale dadi roso syukur soale oleh undian maeng.


Pas aku kulia nag kota pahlawan, aku gelek oleh penggawean freelance teko iklan-iklan ambek UKM-UKM sing ancene butohno mahasiswa sing gelem garap proyeke. Pas iku, aku ambek koncoku oleh penggawean teko salah sijine ukm kanggo desain buku utowo modul kanggo mahasiswa anyar. Pas wes tak kerjakno oleh separo moro-moro penggawean iku dijipek wong liyo jarene ben nang cepet. Padal waktu seng dijaluk iku isek suwe. Mari ngunu koncoku sing ngerti iku langsung srengene ora karuan soale awak dewek iki wes kerjo apik tapi moro-moro penggawean iku oleh dikerjakno wong liyo. Padal nag perjanjiane iku ora ngunu, terus kudu sampek mari proyeke maeng.


Jaman saiki sing serba instant ambek cepet, tibake marakno akeh sampah sing numpuk ambek mumbruk nang endi-endi. Nah roto-roto wong sing delok sampah sing wes kadung mumbruk ora karoan mesti jember ambek jijik  ditambahi ambek mangkel nang atine wonge. Nah asline perkoro iku maeng yo kenek ae diatasi nag ancene wonge iku gelem ambek sadar karo lingkungane maeng. Nah sing garai wong iku jember ambek jijik nag pas delok perkoro iku maeng yoiku yo polahe sampah sing wes mumbruk ora karoan maeng iso marakno pirang-pirang penyakit sing ono nang lingkungan iku maeng. Terus dadekno lingkungan sing ono nang pinggire dadi ora sehat maneh.